sagorsarker/bangla-wikipedia huggingface dataset:
কৈলাসে কেলেঙ্কারি (চলচ্চিত্র)

কৈলাসে কেলেঙ্কারি সন্দীপ রায় পরিচালিত ২০০৭ সালের ভারতীয় গোয়েন্দা চলচ্চিত্র। সত্যজিৎ রায় রচিত একই নামের উপন্যাস অবলম্বনে চলচ্চিত্রটির চিত্রনাট্য লিখেছেন সন্দীপ রায়। এটি নতুন ফেলুদা চলচ্চিত্র ধারাবাহিকের দ্বিতীয় চলচ্চিত্র। এতে ফেলুদা চরিত্রে অভিনয় করেছেন সব্যসাচী চক্রবর্তী তোপসে চরিত্রে অভিনয় করেছেন পরমব্রত চট্টোপাধ্যায় এবং জটায়ু চরিত্রে বিভু ভট্টাচার্য।
সারাদেশে প্রাচীন মূর্তিগুলো চোরাকারবারিদের হাতে চলে যাচ্ছে এবং তারা এ নিয়ে ব্যবসায় মেতে উঠেছে। ভুবনেশ্বর মন্দির থেকে রাধারাণীর যক্ষীর মূর্তি চুরি হওয়ার পর শখের গোয়েন্দা ফেলুদা তাদের খুঁজে বের করতে তৎপর হয়ে ওঠে। এই বিষয়টিতে তাকে উৎসাহ দেন সিধু জ্যাঠা। তারা জানতে পারে এরকম একটি দুর্লভ সামগ্রী পাচার হচ্ছিল একটি কাঠমান্ডু গামী বিমানে যা দুর্ঘটনার কবলে পড়েছে। এটা জেনেই সংগে সংগে বিমান দুর্ঘটনাস্থল পরিদর্শন করতে যায় তারা। তাকে সঙ্গ দেয় তার খুড়তুতো ভাই তোপসে ও গোয়েন্দা ঔপন্যাসিক লালমোহন গাঙ্গুলি ওরফে জটায়ু। জানা যায় আরো বহু লোক এই বিষয় নিয়ে আগ্রহী। এরপর তিনজন মিলে ভুবনেশ্বর মন্দিরে আশেপাশে খোঁজ-খবর নিয়ে প্রধান চোরাকারবারিকে ধরে খুঁজে বের করতে চেষ্টা করেন। কিন্তু শুধু প্রত্নসামগ্রী চুরিই নয়, এর সাথে যুক্ত হল খুনখারাপিও।
টিনটোরেটোর যীশু (চলচ্চিত্র)

টিনটোরেটোর যীশু সন্দীপ রায় পরিচালিত ২০০৮ সালের বাংলা ভাষার ভারতীয় গোয়েন্দা চলচ্চিত্র। সত্যজিৎ রায়ের একই নামের উপন্যাস থেকে নির্মিত চলচ্চিত্রটির চিত্রনাট্য লিখেছেন পরিচালক সন্দীপ রায়। এটি নতুন ফেলুদা চলচ্চিত্র ধারাবাহিকের তৃতীয় চলচ্চিত্র এবং কৈলাসে কেলেঙ্কারির সিক্যুয়াল। এতে ফেলুদা চরিত্রে অভিনয় করেছেন সব্যসাচী চক্রবর্তী তোপসে চরিত্রে অভিনয় করেছেন পরমব্রত চট্টোপাধ্যায় এবং জটায়ু চরিত্রে বিভু ভট্টাচার্য। এছাড়া অন্যান্য ভূমিকায় অভিনয় করেন টোটা রায় চৌধুরী, বিশ্বজিৎ চক্রবর্তী, পরাণ বন্দ্যোপাধ্যায়, ভাস্কর বন্দ্যোপাধ্যায় প্রমুখ।
নিয়োগী পরিবারের কাছে বিখ্যাত ইতালীয় চিত্রকর টিনটোরেটোর আঁকা একটি ছবি ছিল। কিন্তু সেই পরিবারের একজন এর মূল্য জানতে পেরে তা চুরি করে এবং বিদেশী ক্রেতার কাছে উচ্চ মূল্যে বিক্রি করার সিদ্ধান্ত নেয়। ছবি চুরির পর তলব পরে ফেলুদার। ফেলুদা তার সঙ্গী তোপসে আর জটায়ুকে নিয়ে সেই পরিবারে যান এবং পরিবারের সবার খোঁজ-খবর নেন। তিনি অপরাধীর পিছু নিয়ে হংকং পর্যন্ত যান এবং সেখানের তার এক আত্মীয়ের সহায়তার অপরাধীকে খুঁজে পান।
টিনটোরেটো ছিলেন একজন চিত্রশিল্পী, তার প্রকৃত নাম জ্যাকব রবাস্টি। সত্যজিৎ রায় তার সম্পর্কে জানেন শান্তিনিকেতনে গিয়ে। তিনি সেখানে হেন্ড্রি জেমসের কাছ থেকে টিনটোরেটোর আঁকা "ক্রুসিফিক্সন" (১৫৬৫) ছবির কথা জানতে পারেন। পরবর্তীতে তিনি তার গোয়েন্দা উপন্যাসে তাকে নিয়ে লিখেন। কিন্তু টিনটোরেটোর সম্পর্কে তেমন কোন তথ্য না পাওয়ায় পরিচালক সন্দীপ রায় টিনটোরেটোর যীশুর ছবি আঁকান ভারতীয় চিত্রশিল্পী সাগর ভৌমিককে দিয়ে।
"টিনটোরেটোর যীশু" চলচ্চিত্রের ডিভিডি বের হয় ২০০৯ সালের সেপ্টেম্বর মাসে।
গোরস্থানে সাবধান! (চলচ্চিত্র)

গোরস্থানে সাবধান ! সন্দীপ রায় পরিচালিত ২০১০ সালের বাংলা ভাষার ভারতীয় গোয়েন্দা চলচ্চিত্র। সত্যজিৎ রায়ের একই নামের উপন্যাস থেকে নির্মিত চলচ্চিত্রটির চিত্রনাট্য লিখেছেন সন্দীপ রায়। এটি নতুন ফেলুদা চলচ্চিত্র ধারাবাহিকের চতুর্থ চলচ্চিত্র এবং টিনটোরেটোর যীশুর সিক্যুয়াল। এতে ফেলুদা চরিত্রে অভিনয় করেছেন সব্যসাচী চক্রবর্তী, তোপসে চরিত্রে অভিনয় করেছেন সাহেব ভট্টাচার্য এবং জটায়ু চরিত্রে বিভু ভট্টাচার্য।
হঠাৎ ঝড়ে পার্ক স্ট্রীট সিমেট্রির কাছে নরেন্দ্রনাথের উপরে গাছ পরে তিনি গুরুতর আহত হন। সেখানে তিনি একটি খোঁড়া কবর খুঁজে পান। ফেলুদা তদন্ত চালিয়ে খুঁজে পান আসলে তা ছিল মার্কাস গডউইনের কবর এবং ১৯শ শতাব্দীর লখনৌয়ে সেই পরিবারের ইতিহাস। তারা তৎকালীন ব্রিটিশ শাসনের সময় লখনৌতে বাস করতেন। তার মেয়ে শার্লটের ডায়েরি পড়ে জানতে পারেন মার্কাসের কবরে একটি দামী ঘড়ি ছিল। ফেলুদা বুঝতে পারেন কেন কবরটি খোঁড়া হল। ফেলুদা কলকাতার রিপন লেনে গিয়ে এই পরিবারের সাথে যোগসূত্র আছে এমন এক অ্যাংলো-ইন্ডিয়ান পরিবারকে খুঁজে পান। সেখানকার হরিপদবাবুর সহায়তার ফেলুদা সেই দলকে খুঁজে বের করেন যারা কবর থেকে ঘড়িটি গায়েব করে ফেলে।
লেসলি ওয়ালকট

লেসলি আর্থার ওয়ালকট (; জন্ম: ১৮ জানুয়ারি, ১৮৯৪ - মৃত্যু: ২৭ ফেব্রুয়ারি, ১৯৮৪) সেন্ট মাইকেল প্যারিশের ফন্তাবেলে এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে বার্বাডোস ক্রিকেট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে লেগ ব্রেক বোলিংয়ের পাশাপাশি উইকেট-রক্ষকেরও দায়িত্ব পালন করতেন লেসলি ওয়ালকট।
কম্বারমেয়ার স্কুল ও হ্যারিসন কলেজে পড়াশোনা করেছেন। ১৯২৩ সালে হ্যারিসন কলেজে ক্রীড়াশিক্ষক হিসেবে যোগদান করেন। ১৯৩২ সালে লজ স্কুলে চলে যান। সেখানে তিনি উল্লেখযোগ্য অবদান রাখেন এবং উইলফ্রেড ফারমার, মাইকেল ফ্রেডরিক, জন গডার্ড, কেন গডার্ড, রয় মার্শাল ও লরি জনসনের ন্যায় বার্বাডিয়ান খেলোয়াড়দেরকে প্রশিক্ষণ দেন।
১৯২৫-২৬ মৌসুম থেকে ১৯৩৫-৩৬ মৌসুম পর্যন্ত প্রথম-শ্রেণীর ক্রিকেটে তার অংশগ্রহণ ছিল। ৪২ বছর বয়স পর্যন্ত বার্বাডোসের পক্ষে খেলা চালিয়ে যান। বেশকয়েকটি খেলায় দলের অধিনায়কত্বও করেন তিনি।
সফরকারী এমসিসি’র বিপক্ষে জানুয়ারি, ১৯৩০ সালে অপরাজিত ৭৩* রান তুলেন। ফলশ্রুতিতে স্বল্পকাল পরই নিজভূমিতে প্রথমবারের মতো অনুষ্ঠিত প্রথম টেস্ট খেলার জন্য মনোনীত হন। ঐ খেলায় ইংল্যান্ডের পক্ষে এফএসজি ক্যালথর্প, ডব্লিউ ভোস এবং ওয়েস্ট ইন্ডিজের পক্ষে এফআই ডি কেয়ার্স, জিএ হ্যাডলি, ইএসি হান্ট, জেইডি সিলি, এডউইন সেন্ট হিল এবং এলএ ওয়ালকটের একযোগে টেস্ট অভিষেক ঘটেছিল। ৩৫ বছর বয়সে ওয়েস্ট ইন্ডিজের উদ্বোধনী টেস্টে অংশ নেন তিনি। খেলায় তিনি ২৪ ও অপরাজিত ১৬* রান করেন। এছাড়াও বল হাতে জর্জ গানের উইকেট তুলে নেন। তবে প্যাটসি হেনড্রেন ও লেস অ্যামিসের দৃঢ়তাপূর্ণ নৈপুণ্যে খেলাটি ড্রয়ে পরিণত হয়। কিন্তু চার খেলোয়াড়ের একজনরূপে দ্বিতীয় টেস্টে অংশগ্রহণে উপেক্ষিত হন। এরপর আর তাকে টেস্টে অংশ নিতে দেখা যায়নি যা এক টেস্টের বিস্ময়কারীরূপে পরিচিতি করে তুলে।
২৭ ফেব্রুয়ারি, ১৯৮৪ তারিখে ৯০ বছর বয়সে বার্বাডোসের সেন্ট মাইকেল প্যারিশে তার দেহাবসান ঘটে। তবে, ক্লাইড ওয়ালকটের সাথে তার কোন সম্পর্ক নেই।
শঙ্খনাদ

শঙ্খনাদ আবু সাইয়ীদ পরিচালিত ২০০৪ সালের বাংলাদেশী নাট্য চলচ্চিত্র। বাংলাদেশী ঔপন্যাসিক নাসরীন জাহান রচিত উপন্যাস উড়ে যায় নিশিপক্ষী অবলম্বনে চলচ্চিত্রটি নির্মিত হয়েছে। এতে অভিনয় করেছেন জাহিদ হাসান, কে এস ফিরোজ, নাজমা আনোয়ার, ফজলুর রহমান বাবু, রেবেকা দিপা, মিরানা জামান প্রমুখ।
চলচ্চিত্রটি শ্রেষ্ঠ চলচ্চিত্র বিভাগে মেরিল-প্রথম আলো পুরস্কার লাভ করে। ফজলুর রহমান বাবু এই চলচ্চিত্রে অভিনয়ের জন্য ২৯তম জাতীয় চলচ্চিত্র পুরস্কারে শ্রেষ্ঠ পার্শ্ব চরিত্রে অভিনেতার পুরস্কার লাভ করেন এবং চিত্রসম্পাদক জুনায়েদ হালিম শ্রেষ্ঠ চিত্রসম্পাদক বিভাগে পুরস্কৃত হন।
এক ঝড়ের রাতে ওসমান তার পূর্বপুরুষদের গ্রামে আসে। ২৭ বছর আগে এক অন্ধকার রাতে সে এই গ্রাম ছেড়ে পালিয়ে গিয়েছিল। গ্রামে মান্নাফ খান নামে এক বৃদ্ধের বাড়িতে আশ্রয় নেয়। ওসমান তার শৈশব ও কৈশোরকে খুঁজে ফিরে। তার কুঁজো বুড়ির সাথে দেখা হয়, যে তাকে ছোটবেলায় সেবাশুশ্রূষা করেছিল। তার ছেলেবেলার বন্ধু ফজলুর সাথেও তার দেখা হয়। ওসমান পার্থিব কোন ব্যাপারে এখন আর আগ্রহী নয়। সে তার বাকি জীবন এই গ্রামে কাটিয়ে দিতে চায়। কিন্তু তা হওয়ার নয়।
"শঙ্খনাদ" চলচ্চিত্রটি ২০০৪ সালে বাংলাদেশে মুক্তির পরে ২০০৫ সালে সুইজারল্যান্ড ও অস্ট্রিয়ায় বাণিজ্যিকভাবে মুক্তি দেওয়া হয়।
২০১৫ সালের ৪ সেপ্টেম্বর "শঙ্খনাদ" চলচ্চিত্রের ডিভিডির মোড়ক উন্মোচন হয়।
২০১৭ ভারত ক্রিকেট দলের শ্রীলঙ্কা সফর

ভারত জাতীয় ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা জুলাই থেকে সেপ্টেম্বর ২০১৭-এ অনুষ্ঠিত হয়। টেস্ট সিরিজটি শুরুর পূর্বে কলম্বোতে একটি দুই-দিনের প্রস্তুতি ম্যাচ খেলার কথা রয়েছে।
শ্রীলঙ্কা দলকে মাসের শুরুতে খেলা ওডিআই খেলায় জিম্বাবুয়ের সাথে পরাজিত হওয়ার পর পরবর্তী টেস্ট খেলার জন্য দিনেশ চান্ডিমালকে দলের অধিনায়ক নিযুক্ত করা হয়। যদিও, প্রথম টেস্ট শুরু হওয়ার পূর্বেই নিউমোনিয়ায় আক্রান্ত হওয়ায়, তাকে খেলা থেকে অব্যাহতি দেয়া হয়। পরে রঙ্গনা হেরাথকে প্রথম টেস্টের জন্য টেস্ট অধিনায়ক হিসাবে নিশ্চিত করা হয়। চান্দিমাল ২য় টেস্টে অধিনায়ক হিসাবে দলে ফিরে আসে। ভারত টেস্ট সিরিজটি ৩-০ তে জিতে নেয়। আর এটা ছিল ভারতে জন্য বিদেশের মাঠে তিন বা বেশি ম্যাচের সিরিজে কোন দলকে হোয়াইটওয়াশ এটাও ভারতের জন্য প্রথম যে, তারা সফরকারী হিসাবে কোন দেশে ১৯৬৮ সালের পর এই প্রথমবার তিন টেস্ট সিরিজে জয় লাভ করে।
ক্যান্ডিতে অনুষ্ঠিত দ্বিতীয় ওডিআই ম্যাচটি ছিল শ্রীলঙ্কার ৮০০তম ওডিআই ম্যাচ। প্রথম তিনটি ওডিআই এ জয়, অতঃপর সিরিজ জয়, এবং এটি ছিল শ্রীলঙ্কার বিপক্ষে ভারতের ৮ম ধারাবাহিক সিরিজ জয়। এই পরাজয়, এবং বাংলাদেশ ও জিম্বাবুয়ের বিপক্ষে পূর্বের সিরিজ পরাজয়ের ফলে শ্রীলঙ্কার নির্বাচক কমিটিকে দায়িত্ব থেকে অব্যাহতি নিতে বাধ্য করে। ভারত ৫-০ তে সিরিজ জয় করায় শ্রীলঙ্কাকে ওডিআই সিরিজে ঘরের মাঠে হোয়াইটওয়াশ এর সম্মুখীন হতে হয়। একমাত্র টি২০আই ম্যাচেও ভারত ৭ উইকেটে জয় লাভ করে, ফলে ৯-০ ব্যবধানে শ্রীলঙ্কাকে আন্তর্জাতিক ক্রিকেটর সব সংস্করণে মিলিয়ে দ্বি-জাতিক সিরিজে পরিষ্কার মাত দিয়ে দেয় ভারত।
অপরাধ কল্পকাহিনী

অপরাধ কল্পকাহিনী বা সংক্ষেপে অপরাধ কাহিনী কল্পকাহিনীর একটি শাখা যেখানে অপরাধ, তদন্ত, অপরাধী ও অপরাধের অভিসন্ধি (মোটিভ) প্রভৃতি বিধৃত করা হয়। মূলধারার সাহিত্য থেকে এটি আলাদা তবে ঐতিহাসিক কল্পকাহিনী বা কল্পবিজ্ঞানের থেকে এর পার্থক্য সবসময় স্পষ্ট নয়। অপরাধ কল্পকাহিনীর বহু উপশাখা আছে, যেমন - গোয়েন্দা কল্পকাহিনী (হুডানইট ও অন্যান্য), আদালত-নাটক, হার্ড-বয়েলড এবং আইনি থ্রিলার। সাসপেন্স ও রহস্য অপরাধ কাহিনির মূল উপাদান।
অপরাধ কল্পকাহিনীকে নিম্নোক্ত উপশাখাগুলোতে ভাগ করা যায়:
সাধারণত উন্নতমানের ও ক্লাসিক বইগুলোর অনেক সংস্করণ মুদ্রিত হয়, ফলে তা সুলভ। কিন্তু অপরাধ কল্পকাহিনীর মান এবং সহজলভ্যতার অনুপাত এরকম নয়। সর্বকালের সেরা অপরাধ উপন্যাসের অনেকগুলো ১৯২০ বা ৩০ দশকের। অথচ সেগুলো প্রথম সংস্করণের পর আর মুদ্রিত হয়নি, ব্যতিক্রম কেবল শার্লক হোমস ও এরকুল পোয়ারোর মতো কিছু চরিত্র। সাধারণত গত কয়েক বছরে লেখা কল্পকাহিনীগুলোই পাওয়া যায়। মূলধারার সাহিত্যের সাথে জনপ্রিয় সাহিত্যের এই পার্থক্য লক্ষণীয়।
গাজোল

গাজোল ভারতের পশ্চিমবঙ্গ রাজ্যের একটি শহর।এই শহরটি পশ্চিমবঙ্গের উত্তর অংশের মালদা জেলাতে অবস্থিত এবং গাজোল মালদা জেলার একটি গুরুত্বপূর্ণ শহর।শহরটির মধ্য দিয়ে ৩৪ নং জাতীয় সড়ক (ভারত) বিস্তৃত হয়েছে।
শহরটি মালদা জেলার মাঝে বা কেন্দ্রে অবস্থিত।এই শহর থেকে জেলার প্রায় সমস্ত গুরুত্বপূর্ণ শহর বা জনপদ যুক্ত রয়েছে।গাজোল থেকে হিলি , ডালখোলা, বালুরঘাট ও মালদা শহরে বাস পরিসেবা রয়েছে। এছাড়া জেলার বিভিন্ন অংশে গাজোল থেকে যাত্রী পরিবহন ব্যবস্থা রয়েছে। শহরটি এন এইচ ৩৪ ও এন এইচ ৫১২ এর সংযোগ স্থলে অবস্থিত। এছাড়া শহরটি থেকে বহু সড়ক জেলার বিভিন্ন প্রান্তে ছড়িয়ে পড়েছে।
সুনানে আবু দাউদ

সুনানে আবু দাউদ () ইসলামের পবিত্রতম ছয়টি হাদিস গ্রন্থের মধ্যে একটি, যা কুতুব আল-সিত্তাহ নামেও পরিচিত। এটি মূলত হাদিসের সংকলনমূলক গ্রন্থ যা আবু দাউদ সংকলন করেন। তার সম্পূর্ণ নাম আবু দাউদ সুলায়মান ইবনুল আশ'আস আস-সিজিস্তানী। সুনানে আবু দাউদ গ্রন্থে প্রায় ৪৮০০টি হাদিস আছে।
সুনানে আবু দাউদ গ্রন্থের রচনাকাল সঠিক ভাবে নির্ণয় করা যায় না। তবে বিশেষজ্ঞগণ বিভিন্ন ভাবে এর রচনাকাল নির্ধারণ করার প্রয়াস করেছেন। আবু দাউদ উক্ত বই লেখার পর তিনি তার শিক্ষক আহমেদ ইবনে হাম্বলকে দেখিয়েছিলেন এবং তিনি বইটি দেখে ভূয়সী প্রশংসা করেছিলেন। ২৪৩ হিজরীতে আহমেদ ইবনে হাম্বল মারা যান। এ থেকে অনুমান করা হয় যে উক্ত গ্রন্থ হিজরী দ্বিতীয় শতকের তৃতীয় দশকে লেখা হয়েছে। বর্তমান সারা পৃথিবীতে বিশেষ সম্মানের সাথে মুসলিমরা উক্ত বই পাঠ করে। 
ইমাম আবু দাউদের নিকট হতে তাঁর এ
গ্রন্থখানি ধারাবাহিক সূত্র পরম্পরায়
প্রায় নয়-দশজন বড় বড় মুহাদ্দিস কর্তৃক বর্ণিত
হয়েছে- (মুকুদ্দামাহ গায়াতুল মাক্বসুদ)।
যেমনঃ
১। আবু ত্বাইয়্যিব আহমাদ ইবনু ইবরাহীম
আশনানী বাগদাদী।
২। আবু আমর আহমাদ ইবনু আলী ইবনু হাসান
বাসরী।
৩। আবু সাউদ ইবনুল আ’রাবী ।
৪। আরী ইবনুল হাসান ইবনুল আবদ আল-
আনসারী।
৫। আবু আলী মুহাম্মাদ ইবনু আহমাদ লু’লুয়ী ।
৬ মুহাম্মাদ ইবনু বাকর দাসাহ।
৭। আবু উসামাহ মুহাম্মাদ ইবনু আবদুল মালিক।
এছাড়াও অন্যরা।
এতে প্রায় ৪,৮০০টি হাদিস সংকলিত হয়েছে। মুহাম্মাদ মুহিউদ্দিন আবদুল হামিদের সম্পাদনার পর এই সংখ্যা নির্ধারণ করা হয়। তিনি বলেছেন যে, তিনি যেগুলোকে জয়িফ (দুর্বল) বলে উল্লেখ করেননি সেগুলো ছাড়া বাকি হাদিসগুলো সহিহ। তবে ইবনে হাজার আসকালানির মতানুযায়ী জয়িফ উল্লেখ করা হয়নি এমন হাদিসের মধ্যেও কিছু জয়িফ হাদিস রয়েছে।
২০১৭ আয়ারল্যান্ড ত্রি-দেশীয় সিরিজ

আয়ারল্যান্ড ত্রি-দেশীয় সিরিজ একটি একদিনের আন্তর্জাতিক ক্রিকেট টুর্নামেন্ট যা ২০১৭ সালের মে আয়ারল্যান্ডে অনুষ্ঠিত হয়। এটি আয়ারল্যান্ড, বাংলাদেশ ও নিউজিল্যান্ডের মধ্যে অনুষ্ঠিত একটি ত্রিদেশীয় সিরিজ। ম্যাচগুলি বাংলাদেশ ও নিউজিল্যান্ডের জন্য ২০১৭ আইসিসি চ্যাম্পিয়ন্স ট্রফির জন্য অনুশীলনমূলক ছিল যা ইংল্যান্ডে এবং ওয়েলসে জুন ২০১৭-এ অনুষ্ঠিত হয়। ক্রিকেট আয়ারল্যান্ড জুলাই ২০১৬ সালে এই সিরিজের পূর্ণ সময়সূচি ঘোষণা করে। এই সিরিজকে সামনে রেখে, আয়ারল্যান্ড দুইটি প্রস্তুতিমূলক ম্যাচ খেলে; বাংলাদেশের বিরুদ্ধে ৫০ ওভার এবং নিউজিল্যান্ডের সঙ্গে ২০-ওভারের ম্যাচ।
টুর্নামেন্টের আগে বাংলাদেশ অধিনায়ক মাশরাফি বিন মর্তুজা শ্রীলঙ্কা সফরের তৃতীয় ম্যাচএ ধীর গতির ওভার রেট বজায় রাখার জন্য এক ম্যাচের জন্য সাসপেন্ড হন। এই সিরিজের প্রথম ম্যাচে তার পরিবর্তে সাকিব আল হাসান বাংলাদেশ দলকে নেতৃত্ব দেন।
প্রতিযোগিতার পঞ্চম ওডিআই ম্যাচে আয়ারল্যান্ডকে ১৯০ রানে হারিয়ে টুর্নামেন্ট জিতে নেয় নিউজিল্যান্ড।
নিউজিল্যান্ড ক্রিকেট এপ্রিল ২০১৭-এর শুরু দিকে তাদের দল ঘোষণা করে।
নকিয়া ৬

নকিয়া ৬ হচ্ছে ফিনল্যান্ডের এইচএমডি গ্লোবালের একটি নতুন মধ্য পরিসীমার অ্যান্ড্রয়েড স্মার্টফোন। প্রতিষ্ঠানটি সম্প্রতি অ্যান্ড্রয়েডচালিত প্রথম স্মার্টফোনের ঘোষণা দেয়।
নতুন এই ফোনের নাম নকিয়া সিক্স। এটি অ্যান্ড্রয়েড ৭.০ বা নোগাট অপারেটিং সিস্টেমে চলে। এটি প্রথমে শুধুমাত্র চীনে মুক্তি পেয়েছিল। এটি মাইক্রোসফট থেকে এর অধিগ্রহণের পর নকিয়ার ডিভাইস বিভাগের প্রথম স্মার্টফোন।
২০১৭ সাফ অনূর্ধ্ব-১৮ চ্যাম্পিয়নশিপ

২০১৭ সাফ অনূর্ধ্ব -১৮ চ্যাম্পিয়নশিপ হল দক্ষিণ এশীয় ফুটবল ফেডারেশন (সাফ) কর্তৃক আয়োজিত আন্তর্জাতিক ফুটবল প্রতিযোগিতা সাফ অনূর্ধ্ব -১৮ চ্যাম্পিয়নশিপের দ্বিতীয় আসর। পূর্বে এটি অনূর্ধ্ব ১৯ প্রতিযোগিতা হলেও এফসি অনূর্ধ্ব ১৯ প্রতিযোগিতা মাথায় রেখে একে অনূর্ধ্ব ১৮ প্রতিযোগিতা করা হয়েছিল। এটি প্রথমবার হবে যে ভুটান একটি সাফ প্রতিযোগিতাসমূহ আয়োজন করেছিল।
১লা জানুয়ারি ১৯৯৯ সালে বা তার পরে জন্মগ্রহণ করা খেলোয়াড়রা প্রতিযোগিতায় অংশ নেওয়ার যোগ্য বলে বিবেচিত হয়। প্রতিটি দলকে ন্যূনতম ১৮ জন খেলোয়াড় এবং সর্বোচ্চ ২৩ জন খেলোয়াড়ের একটি দল নিবন্ধ করতে হবে, যাদের মধ্যে ন্যূনতম তিনজনকে গোলরক্ষক থাকতে হবে।
২০১৭ সালের ৬ সেপ্টেম্বর ঘোষণা দেওয়া হয় যে শ্রীলঙ্কা টুর্নামেন্ট থেকে নাম প্রত্যাহার করে নিয়েছে, আর পাকিস্তান অভ্যন্তরীণ অস্থিরতার কারণে অংশ নেয়নি।
শ্রীলঙ্কা জাতীয় অনূর্ধ্ব-২০ ফুটবল দল প্রতিযোগিতা থেকে নাম প্রত্যাহার করে নিলে রাউন্ড রবিন ভিত্তিতে চ্যাম্পিয়নশিপ অনুষ্ঠিত হয়। প্রতিটি দল যথাক্রমে প্রতিটি অন্য দলের মুখোমুখি হয় এবং সবচেয়ে বেশি পয়েন্ট পাওয়া দল শিরোপা জয় লাভ করে।
<onlyinclude>
</onlyinclude>
২০১৭ সালের সাফ অনূর্ধ্ব-১৮ চ্যাম্পিয়নশিপের জন্য নিম্নলিখিত পুরস্কারগুলি দেওয়া হয়েছিল।
বালপাকরাম জাতীয় উদ্যান

বালপাকরাম জাতীয় উদ্যান হল ভারতের মেঘালয় রাজ্যের দক্ষিণ গারো পাহাড় জেলায় অবস্থিত একটি জাতীয় উদ্যান (ন্যাশনাল পার্ক)। প্রাকৃতিক সৌন্দর্যের কারণে জীববৈচিত্র‍্য সমৃদ্ধ এ বনভূমিকে ১৯৮৭ সালে জাতীয় উদ্যান হিসেবে ঘোষণা করা হয়। এই ন্যাশনাল পার্কটির আয়তন ২০০ বর্গ কিলোমিটার এবং সমুদ্রপৃষ্ঠ হতে প্রায় ৩০০০ ফুট উঁচু। এটি জীববৈচিত্র‍্যে সমৃদ্ধ ভারতের অন্যতম গভীর বনভূমি। এ বনে রয়েছে দূর্লভ ও বিলুপ্তপ্রায় নানা ধরনের উদ্ভিদ ও প্রাণীকুল যা পর্যটকদের আকৃষ্ট করে।
সুরঙ্গনা বন্দ্যোপাধ্যায়

সুরঙ্গনা বন্দ্যোপাধ্যায় (জন্ম:১৮ নভেম্বর ১৯৯৭) হলেন একজন ভারতীয় অভিনেত্রী ও গায়িকা। তিনি ২০০৮ সাল থেকে বাংলা চলচ্চিত্রের সঙ্গে যুক্ত রয়েছেন। তিনি মূলত বাংলা চলচ্চিত্র এবং ওয়েব সিরিজের জন্য পরিচিত।
সুরঙ্গনা বন্দ্যোপাধ্যায় ২০০৭ সাল থেকে ২০০৮ সালে জি বাংলার "ড্যান্স বাংলা ড্যান্স" এ অংশ নেন এবং সেমি ফাইনাল পর্যন্ত পৌছান। তিনি লেখাপড়া করেছেন "জুলিয়েন ডে স্কুল" আইসিএসসি বোর্ড থেকে।
এছাড়াও ডটার অফ ক্লাউডস (২০১৫), ঠিকানা (২০২০) ইত্যাদিতে কাজ করেছেন।
- "তারায়ে তারায়ে" , সৃজিতের উপন্যাস তারা ভোর আকাশের নিচের একটি রূপান্তর, কৌশিক সেন পরিচালিত , একটি স্বপ্নসন্ধানী প্রযোজনা, 2018।
- "একলা চাওলো রে" , উৎপল দত্তের একই নামের নাটকের একটি রূপান্তর, কৌশিক সেন পরিচালিত , স্বপ্নসন্ধানী প্রযোজনা, 2019।
- " আরে সখা ", "ওপেন টি বায়োস্কোপে" ।
- "উমা" -তে অনুপম রায়ের সুরে " আলোশ্য " ।
- " কোন গোপন", অনিন্দ্য চ্যাটার্জী দ্বারা রচিত , "ব্রহ্ম জেনেন গোপন" কোমোতিতে ।
- থিকানায় "ঠিকনার খঞ্জে "
বিজ্ঞান ও প্রযুক্তিতে নাস্তিকদের তালিকা

এটি 'বিজ্ঞান ও প্রযুক্তিতে নাস্তিকদের তালিকা। তালিকায় অন্তর্ভুক্ত জীবিত বা মৃত ব্যক্তিরা, নিজেদের প্রকাশ্যে নাস্তিক হিসেবে আখ্যায়িত করেছেন। তাদের নাস্তিকতাবাদী ভাবনা তাদের কার্যক্রম এবং ব্যক্তিগত জীবনে ভালো ভাবেই প্রতিফলিত হয়েছে। শুধুমাত্র 'ঈশ্বরে বিশ্বাস করি না' এ ধরনের একটি বিবৃতির জন্য তালিকাতে তাদের অন্তর্ভুক্ত করা হয় নি। অন্যান্য তথ্য-প্রমাণ এবং উৎসের ভিত্তিতেই এই তালিকাটি প্রস্তুত করা হয়েছে।
১৮০০ সাল থেকে ১৮৯৯
বাঁশি (চলচ্চিত্র)

বাঁশি আবু সাইয়ীদ রচিত ও পরিচালিত ২০০৭ সালের বাংলাদেশী নাট্য চলচ্চিত্র। এতে অভিনয় করেছেন মামুনুল হক, তানভিন সুইটি, জয়ন্ত চট্টোপাধ্যায়, আমিরুল হক চৌধুরী, কে এস ফিরোজ, আফরোজা বানু, সায়কা আহমেদ প্রমুখ।
ছবিটি সুইজারল্যান্ড ভিত্তিক প্রতিষ্ঠান ভিশন সাড ইস্টের অনুদানে নির্মিত। ছবিটি ১৬ নভেম্বর, ২০০৭ ঢাকার বসুন্ধরা সিটির স্টার সিনেপ্লেক্সে মুক্তি পায়।
আরিফের স্বপ্ন সে গ্রামের বিষয়বস্তুর উপর চলচ্চিত্র নির্মাণ করবে। এ উদ্দেশ্যে সে ঢাকার অদুরে এক গ্রামে যায়। তাকে সঙ্গ দেয় শায়লা। শায়লা তার পূর্ব পরিচিত নয়। গ্রামের নয়নাভিরাম প্রাকৃতিক দৃশ্যে দুজনেই মুগ্ধ হয়। কিন্তু তারা গ্রামের দুই প্রভাবশালী পরিবারের মধ্যে দ্বন্দ্ব দেখে শঙ্কিত হয়। গ্রামের এই বিষয়টা তার স্বপ্নের সাথে মিলে না। আরিফ দুই পরিবারের এই দ্বন্দ্বের সাথে শেকসপিয়রের "রোমিও অ্যান্ড জুলিয়েট" নাটকের মন্টাগুয়ে ও কাপুলেট পরিবারের এবং লিও টলস্তয়ের "লিটল গার্লস উইজার দ্যান মেন"-এর মিল খুঁজে পায়। আরিফ হতাশ হয় এবং সে নিজেকে তার চলচ্চিত্রের একটি চরিত্র হিসেবে খুঁজে পায়।
"বাঁশি" চলচ্চিত্রটি ২০০৭ সালের ১৬ নভেম্বর বাংলাদেশের ঢাকার স্টার সিনেপ্লেক্স, বসুন্ধরা সিটিতে মুক্তি দেওয়া হয়।
"বাঁশি" চলচ্চিত্রটি ২০১৫ সালের ৪ অক্টোবর জি সিরিজের ব্যানারে ডিভিডিতে প্রকাশ করা হয়।
মনচোরা (চলচ্চিত্র)

মনচোরা হল ২০১৬ সালে মুক্তিপ্রাপ্ত একটি বাংলা চলচ্চিত্র। শরদিন্দু বন্দ্যোপাধ্যায় রচিত "মনচোরা" উপন্যাস অবলম্বনে নির্মিত এই ছবিটি পরিচালনা করেন সন্দীপ রায়। এই ছবিতে মুখ্য ভূমিকায় অভিনয় করেন আবীর চট্টোপাধ্যায়, শাশ্বত চট্টোপাধ্যায়, রাইমা সেন ও পরাণ বন্দ্যোপাধ্যায়। পরিচালক সন্দীপ রায় মূলত তাঁর বাবা সত্যজিৎ রায়ের রচনা অবলম্বনে ফেলুদা চলচ্চিত্রই নির্মাণ করেন। সর্বশেষ "নিশিযাপন" (২০০৫) ও "হিটলিস্ট" (২০০৯) ছবিদুটির "মনচোরা" ছবিটিই ফেলুদা সিরিজের বাইরে তাঁর পরিচালিত পূর্ণদৈর্ঘ্যের চলচ্চিত্র। ২০১৬ সালের ১ জানুয়ারি এই ছবিটি মুক্তিলাভ করেছিল।
কলকাতা শহরের নামী জ্যোতিষী যদুনাথ চৌধুরী (পরাণ বন্দ্যোপাধ্যায়) তাঁর পিতৃমাতৃহীন নাতি মন্মথ (শাশ্বত চট্টোপাধ্যায়) ও নাতনি নন্দাকে (রাইমা সেন)। চৌধুরী মশাইয়ের চিন্তা তাঁর ‘সূর্যমণি’টির নিরাপত্তা নিয়ে। এই সূর্যমণি আসলে একটি বহুমূল্য পদ্মরাগমণি, যেটিকে তিনি তাঁর কুলদেবতা সূর্যের প্রতীক রূপে নিত্য পূজা করেন। এই মণির নিরাপত্তা নিয়ে তিনি এতটাই চিন্তিত যে, সামান্য একটি মিথ্যা বলার অপরাধেই মণি চুরি যাওয়ার ভয়ে তিনি তাঁর সেক্রেটারিকে কর্মচ্যূত করেন।
এক রাতে দিবাকর রায় (আবীর চট্টোপাধ্যায়) নামে একটি চোর সূর্যমণির লোভে চৌধুরীবাড়িতে চুরি করতে ঢোকে। কিন্তু সে ধরা পড়ে যায় নন্দার কাছে। নন্দা তাকে সৎ পথে নিয়ে আসার জন্য কৌশলে দিবাকরকে তার দাদুর সেক্রেটারি হিসেবে কাজ করার সুযোগ করে দেয়।
ঘটনাচক্রে নন্দার একটি নতুন গয়না চুরি যায়। নন্দা দিবাকরকেই সন্দেহ করে। কিন্তু দিবাকর গয়নাটি উদ্ধার করে আনলে নন্দা জানতে পারে, তার দাদা মন্মথই আসল চোর। দিবাকরের কথাতেই নন্দা জানতে পারে তার বেকার দাদা লিলি (জুন মালিয়া) নামে এক প্রতারকের প্রেমে পড়ে চুরি করছে ও দাদুর তহবিল থেকে টাকা সরাচ্ছে। এরপর ধীরে ধীরে দিবাকর ও নন্দা পরস্পরের প্রেমে পড়ে যায়।
এদিকে লিলির প্ররোচনায় মন্মথ সূর্যমণিটি চুরি করে। দিবাকর তাকে ধাওয়া করে এবং লিলি ও তার শাগরেদদের ধরে ফেলে। সে মন্মথকে বলে নন্দা ও চৌধুরী মশাইকে খবর দিতে। ওঁরা এলে দিবাকর নিজেকেই চোর বলে দাবি করে।
বিচারে দিবাকরের তিন বছরের জেল হয়। পুলিশের কথা শুনে চৌধুরী মশাইয়ের ধারণা হয়, দিবাকর সূর্যমণির চোর নয়। তিনি বুঝতে পারেন, তিনি যাতে তাঁর নাতির আচরণে মানসিক আঘাত না পান, সেই জন্যই দিবাকর নিজের কাঁধে দোষ চাপিয়ে নিয়েছে। এদিকে মন্মথও কৃতকর্মের জন্য অনুতপ্ত হয়। সে তার বোনের কাছে নিজের অনুতাপ ব্যক্ত করতে বুঝতে পারে, দিবাকর ও নন্দা আসলে পরস্পরকে ভালোবাসে বলেই দিবাকর এই কাজ করেছে।
ছবির শেষে দেখা যায়, মন্মথ ও নন্দা চৌধুরী মশাইকে বলে তাদের এক ‘বন্ধু’র সঙ্গে দেখা করতে যাচ্ছে এবং চৌধুরী মশাই নন্দাকে বলছেন, “নন্দা, তোর সেই বন্ধুটিকে গিয়ে বলিস যে, তিন বছরের মধ্যে তোর বিয়ের কোনও যোগ নেই!”
"মনচোরা" ছবিটির শ্যুটিং শুরু হয় ২০১৫ সালের গোড়ার দিকে। "বেলাশেষে" ছবিটির সাফল্যের পর কমল মুকুটের এম.এম মুভিজ সন্দীপ রায়ের সঙ্গে চলচ্চিত্র প্রযোজনার চুক্তিতে আবদ্ধ হন।
সর্বকালের শীর্ষ ১০০ অপরাধ উপন্যাস

সর্বকালের শীর্ষ ১০০ অপরাধ উপন্যাস হচ্ছে ব্রিটেন-ভিত্তিক ক্রাইম রাইটার্স অ্যাসোসিয়েশন (সিডব্লিউএ) কর্তৃক ১৯৯০ সালে গ্রন্থাকারে প্রকাশিত একটি তালিকা। পাঁচ বছর পরে, মিস্ট্রি রাইটার্স অফ আমেরিকা (এমডব্লিউএ) প্রায় অনুরূপ একটি তালিকা প্রকাশ করে সর্বকালের শীর্ষ ১০০ রহস্য উপন্যাস নামে। অনেক বই দুটি তালিকাতেই স্থান পেয়েছে।
সিডব্লিউএ প্রকাশিত তালিকার প্রথম তিনটি বই ছিল জোসেফিন টের "দ্য ডটার অফ টাইম" (১৯৫১), রেমন্ড চ্যান্ডলারের "দ্য বিগ স্লিপ" (১৯৩৯) এবং জন ল্য কারের "দ্য স্পাই হু কেম ইন ফ্রম দ্য কোল্ড" (১৯৬৩)।
আর ১৯৯৫ সালে এম.ডব্লিউ.এ. প্রকাশিত তালিকার প্রথম তিনটি বই ছিল আর্থার কোনান ডয়েলের "দ্য কমপ্লিট শার্লক হোমস" (১৮৮৭–১৯২৭), ড্যাশিয়েল হ্যামেটের "দ্য মাল্টিজ ফ্যালকন" (১৯৩০) এবং এডগার অ্যালান পোর "টেলস অফ মিস্ট্রি অ্যান্ড ইমাজিনেশন" (১৮৫২)।
২০১৬–১৭ দক্ষিণ আফ্রিকা মহিলা ক্রিকেট দলের বাংলাদেশ সফর

দক্ষিণ আফ্রিকা মহিলা ক্রিকেট দল পূর্ব নির্ধারিত সময়সূচী মোতাবেক জানুয়ারি, ২০১৭ সালে বাংলাদেশ সফরে আসে। এ সফরে দলটি ৫টি একদিনের আন্তর্জাতিকে অংশগ্রহণের লক্ষ্যে বাংলাদেশ মহিলা ক্রিকেট দলের বিপক্ষে প্রতিদ্বন্দ্বিতায় অবতীর্ণ হয়। প্রকৃতপক্ষে এ সফরটি অক্টোবর, ২০১৫ সালে আয়োজনের কথা ছিল। ঐ সফরে ৩টি ওডিআই ও ৪টি টি২০আই খেলা আয়োজনের ব্যবস্থা থাকলেও বিসিবি বা সিএসএ’র তরফ থেকে কোন কারণ ব্যাখ্যা করা হয়নি।
দক্ষিণ আফ্রিকা এ সিরিজে ৪-১ ব্যবধানে জয়ী হয়।
অপেক্ষা (২০১০-এর চলচ্চিত্র)

অপেক্ষা আবু সাইয়ীদ পরিচালিত ২০১০ সালের বাংলাদেশী নাট্য চলচ্চিত্র। ছবিটির কাহিনি, চিত্রনাট্য ও সংলাপ লিখেছেন আবু সাইয়ীদ নিজেই। এতে অভিনয় করেছেন মিরানা জামান, জয়ন্ত চট্টোপাধ্যায়, তিনু করিম, উজ্জল মাহমুদ, মিঠু বর্মণ, নার্গিস প্রমুখ।
ছবিটির মূল বিষয়বস্তু হল জঙ্গিবাদ। ছবিটি ২০১০ সালের ৩১ ডিসেম্বর বাংলাদেশের ঢাকা ও রাজশাহীতে মুক্তি পায়। চলচ্চিত্রটি ২০১১ সালের সেপ্টেম্বর মাসে রাশিয়ার কাজান আন্তর্জাতিক চলচ্চিত্র উৎসব-এ প্রতিযোগিতা বিভাগে প্রদর্শিত হয়।
কোন এক দূর গ্রামে এক বৃদ্ধা তার একমাত্র নাতীর ফিরার অপেক্ষায় দিন গুনছে। তার নাতী রবিউল শহরে থাকে। তার ইচ্ছা সে একদিন বড় গায়ক হবে। শহর থেকে কেউ গ্রামে ফিরলে সে তাকে জিজ্ঞাসা করে তার নাতীর খোঁজ জানে কিনা। তার শত অনুরোধের পর তার এক প্রতিবেশী তার নাতীর কাছে একটি চিঠি লিখে। চিঠিতে তাকে নিয়ে তার দাদীর উদ্বেগের কথা জানায়।
অপরদিকে রঞ্জু একই শহরে একটি কলেজে পড়ে। সে একটি ইসলামী জঙ্গী দলের সদস্য। তারই এক বোমা হামলায় নিহত হয় রবিউলসহ আরও অনেকে। রঞ্জুর পিতামাতা তার এই কুকীর্তির কথা জানতে পারে। অন্যদিকে দাদী একমাত্র নাতীর মৃত্যুর শোকে স্মৃতিভ্রষ্ট হয়ে যায়। সে তার নাতীর মৃত্যুর কথা ভুলে যায় এবং একের পর এক চিঠি লিখে তার নাতীর কাছে। শুরু হয় তার নাতী ফিরে আসার অন্তহীন অপেক্ষা। রঞ্জুর পিতামাতাও রঞ্জুর খোঁজ করে।
২০০৬ সালে পরিচালক আবু সাইয়ীদ চলচ্চিত্রটি নির্মাণের পরিকল্পনা করেন। ২০০৯ সালে চিত্রনাট্য লেখা সম্পন্ন করে। ২০১০ সালের মার্চ থেকে বগুড়ার ধুনট অঞ্চলে ছবিটির শ্যুটিং শুরু হয় এবং শ্যুটিং চলে টানা ২৮ দিন। এর আগেও তিনি তার ৩টি চলচ্চিত্র কিত্তনখোলা, শঙ্খনাদ ও বাঁশির শ্যুটিং ধুনটে করেন। এ প্রসঙ্গে আবু সাইয়ীদ বলনে, "এটা আমার নিজের এলাকা। তাই কাজ করতে খুব স্বচ্ছন্দ অনুভব করি।" তার আগের নির্মিত ৫টি চলচ্চিত্র ৩৫মিমি সেলুলয়েডে নির্মাণ করেন। ফলে এটি তার নির্মিত প্রথম ডিজিটাল ফরম্যাটের চলচ্চিত্র।
"অপেক্ষা" চলচ্চিত্রটি ২০১০ সালের ৩১ ডিসেম্বর বাংলাদেশের ঢাকার বলাকা ও রাজশাহীর উপহার সিনেমা হলে সীমিত পরিসরে মুক্তি পায়।
২০১৫ সালের ৪ অক্টোবর জি সিরিজের ব্যানারের "অপেক্ষা" ছবিটির ডিভিডি প্রকাশ করা হয়।
দ্য ডেইলি স্টারের জামিল মাহমুদ বলেন আবু সাইয়ীদ ছবিতে ধর্মের নামে জঙ্গিবাদের বিষয়বস্তু তুলে ধরেছেন। তবে ছবির দুই প্রধান চরিত্রে রবিউল ও রঞ্জুর মধ্যে যোগসূত্র স্থাপন করতে পারেন নি। দর্শক অনেকটা সময় পর বুঝতে পারে আসলে রবিউলের মৃত্যুর জন্য রঞ্জু দায়ী।
দ্বিপাক্ষিক সম্পর্ক

দ্বিপাক্ষিকতা বা দ্বিপাক্ষিক সম্পর্ক বলতে দুটি সার্বভৌম রাষ্ট্রের মধ্যকার রাজনৈতিক, অর্থনৈতিক এবং সাংস্কৃতিক সম্পর্ক পরিচালনা করা বোঝায়। একপাক্ষিকতা বা বহুপাক্ষিকতা যেখানে যথাক্রমে এক দেশ কিংবা বহুদেশ নিয়ে কাজ করে, দ্বিপাক্ষিকতা সেখানে দুটি দেশ নিয়ে কাজ করে। যখন দুটি রাষ্ট্র একে অপরকে সার্বভৌম রাষ্ট্র হিসেবে স্বীকৃতি দেয় এবং কূটনৈতিক সম্পর্ক উন্নয়ন করতে চায়, তখন তারা আলোচনা ও সহযোগিতা এগিয়ে নিয়ে যাবার জন্য কূটনৈতিক প্রতিনিধি আদান-প্রদান করে। এটি দুটি রাষ্ট্র কর্তৃক গৃহীত চুক্তি, যা পারস্পরিক সম্মতির মাধ্যমে গঠিত হয়।
দুটি রাষ্ট্রের মধ্যে স্বাক্ষরিত অর্থনৈতিক চুক্তি, যেমন মুক্ত বাণিজ্য চুক্তি (ফ্রী ট্রেড এগ্রিমেন্টস বা এফটিএ) কিংবা বৈদেশিক প্রত্যক্ষ বিনিয়োগ (ফরেইন ডিরেক্ট ইনভেস্টমেন্ট বা এফডিআই) প্রভৃতি হল দ্বিপাক্ষিকতার সাধারণ উদাহরণ। যেহেতু অধিকাংশ অর্থনৈতিক চুক্তি রাষ্ট্রদ্বয়ের নির্দিষ্ট বৈশিষ্ট্যের দিকে খেয়াল রেখেই তৈরি করা হয়, সেহেতু প্রতি ক্ষেত্রেই নির্দিষ্ট কিছু পার্থক্য বিদ্যমান থাকে। এ কারণে দ্বিপাক্ষিকতার মাধ্যমে চুক্তিভুক্ত রাষ্ট্র অধিক উপযোগী সুবিধা লাভ করে থাকে। এ ক্ষেত্রে বহুপাক্ষিক কৌশলের চেয়ে লেনদেনের খাতে অধিক ব্যয় হয়ে থাকে, তবুও সার্বিকভাবে দ্বিপাক্ষিকতা লাভজনক। দ্বিপাক্ষিক কৌশলে উভয় পক্ষই মধ্যস্থতার মাধ্যমে নতুন চুক্তি করে থাকে। যখন উভয়ের জন্যই লেনদেনে ব্যয় কম হয় এবং অর্থনীতির ভাষায় উৎপাদক উদ্বৃত্তি থাকে, তখনই চুক্তি সম্পাদিত হয়। অনেক ক্ষেত্রে বৃহত্তর লাভের উদ্দেশ্যে আপাতভাবে অলাভজনক চুক্তিও সম্পাদিত হয়ে থাকে।
এর মাধ্যমে প্রভাবশালী রাষ্ট্র, ক্ষুদ্র রাষ্ট্রের উপর প্রভাব বিস্তার করতে পারে। কারণ দ্বিপাক্ষিক চুক্তি সম্পাদনার মাধ্যমে রাষ্ট্রের প্রভাব বৃদ্ধি পেয়ে থাকে।
দ্বিপাক্ষিক সম্পর্ক আর বহুদেশীয় সম্পর্ক নিয়ে দীর্ঘদিন বিতর্ক হয়েছে। প্রথম বিশ্বযুদ্ধের পর রাজনীতিবিদেরা যুদ্ধপূর্ব দ্বিপাক্ষিক চুক্তির ফলেই এ যুদ্ধ অনিবার্য হয়ে পড়ে বলে মনে করেন এবং ফলে দ্বিপাক্ষিক সম্পর্ককে নেতিবাচক হিসেবে মনে করা হয়। এর ফলে বহুদেশীয় লীগ অব ন্যাশনস গঠিত হয়, যা ২৬ বছর পরেই ভূমিকাহীন হিসেবে প্রমাণিত হয়।
তীব্র মন্দার পরও দ্বিপাক্ষিক বাণিজ্য চুক্তির বিরুদ্ধে কথা ওঠে। কারণ তখন মনে করা হয় যে এ ধরনের চুক্তি তারিফ বৃদ্ধি চক্র সৃষ্টিতে প্রধান ভূমিকা পালন করেছিল, যার ফলাফল হিসেবেই অর্থনীতির এরূপ নিম্নাগমন ঘটে। দ্বিতীয় বিশ্বযুদ্ধের পর পশ্চিমাবিশ্ব জেনারেল এগ্রিমেন্ট অন তারিফস অ্যান্ড ট্রেড (গ্যাট বা জিএটিটি) এর মত বহুদেশীয় চুক্তির দিকে সরে আসে।
জাতিসংঘ, ওয়ার্ল্ড ট্রেড অর্গানাইজেশন প্রভৃতি উচ্চপর্যায়ের আধুনিক বহুদেশীয় সংস্থা থাকা সত্ত্বেও বর্তমানে অধিকাংশ কূটনীতি দ্বিপাক্ষিক পর্যায়েই হয়ে থাকে। দ্বিপাক্ষিকতার মধ্যে কিছুটা নমনীয়তা এবং আপস-নির্ভর ব্যবস্থা থাকে; যা বহুদেশীয় ব্যবস্থায় অনুপস্থিত। অধিকন্তু ক্ষমতা, সম্পদ, অর্থ, রণসজ্জা এবং প্রযুক্তির মত বেশকিছু খাতে অসমতার কারণে শক্তিধর রাষ্ট্রগুলো অধিক সুবিধা ভোগ করে থাকে দ্বিপাক্ষিক সম্পর্কের মাধ্যমে; যেখানে বহুদেশীয় সম্পর্কের ক্ষেত্রে অনেক ক্ষেত্রেই দেখা যায় কূটনীতির বহুমাত্রিক ঐক্য এবং এক্ষেত্রে এক রাষ্ট্র-এক ভোট নীতি প্রযুক্ত হয়।
সুন লুস

সুন লুস (; জন্ম: ৫ জানুয়ারি, ১৯৯৬) প্রথিতযশা দক্ষিণ আফ্রিকান প্রমিলা ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া ক্রিকেটে নর্দার্নসের প্রতিনিধিত্ব করছেন। এছাড়াও অনূর্ধ্ব-১৯ দলের পক্ষেও খেলেছেন তিনি। দলে তিনি মূলতঃ বোলার হিসেবে অংশ নিয়ে থাকেন। ডানহাতে লেগ স্পিন বোলিংয়ের পাশাপাশি নিচের সারিতে ডানহাতে ব্যাটিং করেন।
৬ সেপ্টেম্বর, ২০১২ তারিখে বাংলাদেশের বিপক্ষে তার ওডিআই অভিষেক ঘটে। একই মাসের ১১ তারিখে একই দলের বিপক্ষে টুয়েন্টি২০ আন্তর্জাতিকে অভিষেক ঘটেছিল তার।
২০১৩ সালের ক্রিকেট বিশ্বকাপে দু প্রিজের নেতৃত্বাধীন দক্ষিণ আফ্রিকা দলের অন্যতম সদস্য ছিলেন। মূল দলে দিনেশা দেবনারায়ণকে অন্তর্ভুক্ত করা হলেও আঘাতের কারণে তাকে দল থেকে প্রত্যাহার করে নেয়া হয়। অতঃপর দিনেশার পরিবর্তে তাকে দলে অন্তর্ভুক্ত করা হয়।
৫ আগস্ট, ২০১৬ তারিখে ডাবলিনে আয়ারল্যান্ডের বিপক্ষে ওডিআই সিরিজের প্রথম একদিনের আন্তর্জাতিকে সানি লুস অল-রাউন্ড ভূমিকায় অবতীর্ণ হন ও স্মরণীয় ক্রীড়ানৈপুণ্য প্রদর্শন করেন তিনি। মেরিওন ক্রিকেট ক্লাবে অনুষ্ঠিত ঐ খেলায় তিনি অর্ধ-শতকসহ পাঁচ উইকেট দখল করেন। এরফলে মাত্র দ্বিতীয় খেলোয়াড় হিসেবে এ কৃতিত্ব অর্জন করেন তিনি। খেলায় তিনি ৫২ রানসহ ৬/৩৬ লাভ করেন। ক্লো ট্রায়নের ৯২, লরা ওলভার্টের ৫৫ ও লুসের ৫২ রানের কল্যাণে দল ২৮৩/৭ করে। পরবর্তীতে কিম গার্থের অপরাজিত ৭২ ও ৩/৬১-এর বিপরীতে লুস ৬/৩৬ বোলিং পরিসংখ্যান গড়ে স্বাগতিক আয়ারল্যান্ডকে ৮৯ রানে পরাজিত করে। একদিনের আন্তর্জাতিকে প্রথমবারের মতো অর্ধ-শতক করেন। তার ৬/৩৬ দক্ষিণ আফ্রিকার মহিলাদের ক্রিকেট ইতিহাসে দ্বিতীয় সেরা বোলিং নৈপুণ্য ছিল। ষষ্ঠ উইকেটে ক্লো ট্রায়নের সাথে ১৪২ রানের জুটি গড়েন।
সালাহাত খান

সালাহাত খান (১৮৩১ - ২৮ অক্টোবর, ১৮৬১) একজন ভারতীয় সিপাহী ও ১৮৫৭-এর মহাবিদ্রোহের অন্যতম শহীদ।
সালাহাত খান উত্তরপ্রদেশের মোরাদাবাদ জেলার সম্ভলে জন্মগ্রহণ করেন। পিতার নাম ছিল আআবদুল্লাহ খান পাঠান। সালাহাত খান গোবর্ধন পল্টনের একজন দক্ষ সৈনিক হিসেবে কাজ করতেন।
কোটা রাজ্য সেনাবাহিনীর সাদুল খানের নেতৃত্বে কোটা সেনাবাহিনীর বিদ্রোহী ফৌজে যোগ দেন এবং ১৮৫৭ খ্রিষ্টাব্দের ১৫ অক্টোবর কোটায় রাজপ্রতিনিধির আবাসে আক্রমণ চালান। যুদ্ধের পর বিদ্রোহী সিপাহীরা ইংরেজ রাজপুরুষদের প্রতি তীব্র ঘৃনায় আবাসে আগুন ধরিয়ে দেয়। মেজর চার্লস বার্টন আবাসের শীর্ষদেশে উঠে পালাবার চেষ্টা করলে দুঃসাহসিকভাবে সালাহাত খান মইতে উঠে মেজরকে ধরে ফেলেন ও তাকে হত্যা করেন। তার এই বীরত্বপূর্ণ যুদ্ধের জন্যে ও সাহসিকতার স্বীকৃত স্বরূপ ভাটনগরের বিদ্রোহী নেতা লালা জয়দয়াল তাকে একটি রৌপ্যালংকার প্রদান করেছিলেন। ১৮৫৮ সালের মার্চ মাসে মেজর জেনারেল রবার্টের কাছে বিদ্রোহীরা পরাজিত হয়, রবার্ট কোটা পূনরুদ্ধার করেন। এসময় সালাহাত খান গোয়ালিয়র ত্যাগ করেন কিন্তু ইংরেজ বাহিনীর ওপর চোরাগোপ্তা আক্রমণ চালাতে ছাড়েননি। আল জাবিয়া পল্টনে ব্রিটিশ বাহিনীর ওপর আঘাত হানেন তিনি।
বিদ্রোহী বাহিনী ক্রমশ চারিদিকে পরাস্ত হতে থাকলে সালাহাত খান লখনউ হয়ে নেপালে পলায়ন করেন ব্রিটিশের চোখে ধুলো দিয়ে। নেপালের পাহাড় জংগলে দু বছর আত্মগোপন করে থাকার পর কোটা প্রত্যাবর্তন করার পথে ইংরেজ সেনা দ্বারা বন্দী হন।
বিচারে বিদ্রোহী সালাহাত খানের মৃত্যুদণ্ড ঘোষণা হয় ১০ আগস্ট, ১৯৬১। এবং ওই বছরই ২৮ অক্টোবর তাকে কোটার প্রতিনিধি আবাসে ফাঁসি দেওয়া হয়।
ড্রেসিং টেবিল (চলচ্চিত্র)

ড্রেসিং টেবিল আবু সাইয়ীদ পরিচালিত ২০১৬ সালের রহস্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন পরিচালক আবু সাইয়ীদ নিজেই। ছবিটি প্রযোজনা ও পরিবেশনা করেছে ইমপ্রেস টেলিফিল্ম। এতে অভিনয় করেছেন তারিন রহমান, এ কে আজাদ, নাদিয়া নদী, কে এস ফিরোজ, আরমান পারভেজ মুরাদ প্রমুখ। ২০১৬ সালের ২৭ আগস্ট ৪০তম মন্ট্রিয়ল আন্তর্জাতিক চলচ্চিত্র উৎসব-এ ছবিটির প্রিমিয়ার হয়।
শিলা আর রুহুল সম্প্রতি বিয়ে করেছে। নিম্ন-মধ্যবিত্ত পরিবারের অভাব অনটনের সংসার। গুছিয়ে তুলতে পারে নি অনেক কিছু। গৃহস্থালীর অনেক গুরুত্বপূর্ণ জিনিস এখনো কেনা হয় নি তাদের। তেমনি একটি আসবাব হল ড্রেসিং টেবিল। একদিন রুহুল একটি পুরাতন ড্রেসিং টেবিল নিয়ে বাড়িতে ফিরে। শিলা খুশি হয়। পরের পরিষ্কার করতে গিয়ে ড্রয়ারে সে একটি পুরনো ডায়েরি পায়। প্রথমে একটু সংকোচ বোধ করলেও পরে এক রাতে সে ডায়েরিটা পড়া শুরু করে। ২-৩ পৃষ্ঠা পড়ার পর কৌতূহল থেকে সে পুরো ডায়েরি পড়ে। ডায়েরি পড়ে সে অনেক কিছু জানতে পারে এবং পড়া শেষে সে ড্রেসিং টেবিলের সামনে যায়। সে ড্রেসিং টেবিলের আয়নায় নিজেকে আবিষ্কার করে। শুরু হয় তার নতুন জীবন।
ছবিটির শ্যুটিং শুরু হয় ২০১৬ সালের ২৪ জুলাই থেকে। শ্যুটিং হয় ঢাকা এবং পুবাইলে। ছবিটির শ্যুটিং শেষ হয় ২ আগস্ট। সম্পাদনার পর ৭ আগস্ট ছবিটি বাংলাদেশ চলচ্চিত্র সেন্সর বোর্ডে জমা দেওয়া হয়।
২০১৬ সালের ২৭ আগস্ট কানাডার মন্ট্রিয়ালে আয়োজিত ৪০তম মন্ট্রিয়াল আন্তর্জাতিক চলচ্চিত্র উৎসব-এ "ড্রেসিং টেবিল" চলচ্চিত্রটির প্রিমিয়ার হয়। ২০১৭ সালে ঈদুল ফিতরে চ্যানেল আইয়ে ছবিটির টিভি প্রিমিয়ার হয়।
চন্দ্রনাথ (১৯৮৪-এর চলচ্চিত্র)

চন্দ্রনাথ চাষী নজরুল ইসলাম পরিচালিত ১৯৮৪ সালের নাট্য চলচ্চিত্র। শরৎচন্দ্র চট্টোপাধ্যায় রচিত একই নামের উপন্যাস অবলম্বনে চলচ্চিত্রটির চিত্রনাট্য লিখেছেন কেশব চট্টোপাধ্যায়। এতে নাম ভূমিকায় (চন্দ্রনাথ) অভিনয় করেছেন রাজ্জাক এবং সরযূর ভূমিকায় অভিনয় করেছেন দোয়েল। এছাড়া অন্যান্য ভূমিকায় অভিনয় করেছেন সুচন্দা, গোলাম মুস্তাফা, সিরাজুল ইসলাম, সাইফুদ্দিন প্রমুখ।
চলচ্চিত্রটি ৯ম জাতীয় চলচ্চিত্র পুরস্কারে শ্রেষ্ঠ অভিনেতা, শ্রেষ্ঠ পার্শ্বচরিত্রে অভিনেতা, শ্রেষ্ঠ সঙ্গীত পরিচালক, শ্রেষ্ঠ গীতিকার ও শ্রেষ্ঠ নারী কণ্ঠশিল্পী বিভাগে পুরস্কার লাভ করে।
চন্দ্রনাথ একজন উচ্চ বংশীয় ব্রাহ্মণ। সম্প্রতি তার পিতা গত হয়েছে। সে কাশীতে তার পিতার এক পুরনো ভৃত্যের বাড়িতে উঠে। সেখানে তার সরযূর সাথে দেখা হয়। সরযূর মা সুলোচনা সেই ভৃত্যের বাড়িতে কাজ করে। চন্দ্রনাথ সরযূকে পছন্দ করে এবং বিয়ে করে। কিন্তু তার কাকাকে না জানানোয় তিনি রাগান্বিত হন। তার চাচাত বোন নির্মলা বউদি দেখতে তার বাড়িতে আসে এবং নতুন বউদিকে তার খুব পছন্দ হয়। এদিকে হরিদয়াল ঘোষাল নামে এক লম্পট তার কাকা মনিশংকর মুখার্জির কাছে সুলোচনা সম্পর্কিত একটি চিঠি পাঠায়। সুলোচনার নিম্ন বর্ণের কথা জানতে পেরে চন্দ্রনাথ তার গর্ভবতী স্ত্রীকে রেখে চলে যায়। সরযূ মনি খুড়োর বাড়িতে আশ্রয় নেয়। সেখানে তার একটি ছেলে সন্তান হয়। মনিশংকর কাকা তার ভুল বুঝতে পেরে চন্দ্রনাথকে সরযূকে ফিরিয়ে আনতে পাঠায়। কাশী গিয়ে সে জানতে পারে সরযূ মনি খুড়োর বাড়িতে আছে। সেখানে গিয়ে চন্দ্রনাথের তার স্ত্রী আর ছেলের সাথে দেখা হয়। অন্যদিকে মনি খুড়ো তাদের সম্ভাব্য বিরহে অনমনে হয়ে যায় এবং মৃত্যুমুখে পতিত হয়।
"চন্দ্রনাথ" চলচ্চিত্রের সঙ্গীত পরিচালনা করেছেন খন্দকার নুরুল আলম। গীত রচনা করেছেন মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন, সুবীর নন্দী, প্রবাল চৌধুরী।
৯ম জাতীয় চলচ্চিত্র পুরস্কার
চন্দ্রনাথ (১৯৫৭-এর চলচ্চিত্র)

চন্দ্রনাথ কার্তিক চট্টোপাধ্যায় পরিচালিত ১৯৫৭ সালের নাট্য চলচ্চিত্র। শরৎচন্দ্র চট্টোপাধ্যায় রচিত একই নামের উপন্যাস অবলম্বনে চলচ্চিত্রটি নির্মিত হয়েছে। এতে নাম ভূমিকায় (চন্দ্রনাথ) অভিনয় করেছেন উত্তম কুমার এবং সরযূর ভূমিকায় অভিনয় করেছেন সুচিত্রা সেন। এছাড়া অন্যান্য ভূমিকায় অভিনয় করেছেন তুলসী চক্রবর্তী, চন্দ্রাবতী দেবী, মলিনা দেবী প্রমুখ।
একজন উচ্চ বংশীয় ব্রাহ্মণ চন্দ্রনাথ কিছুদিন হল তার বাবাকে হারায়। কাকার সাথে সম্পর্ক ভালো না হওয়ায় সে কাশীতে তার বাবার এক পুরনো ভৃত্যের বাড়িতে উঠে। সেখানে এক বিধবা সুলোচনা ও তার মেয়ে সরযূর সাথে তার পরিচয় হয়। তারা সেই ভৃত্যের বাড়িতে কাজ করে। সরযূকে চন্দ্রনাথের পছন্দ হয় এবং তাকে বিয়ে করে তার বাড়িতে ফিরে। কিন্তু তার কাকাকে না জানানোয় তিনি রাগান্বিত হন এবং তার বউকে আশীর্বাদ করতে যান নি। তার চাচাত বোন নির্মলা বউদি দেখতে তার বাড়িতে আসে এবং নতুন বউদিকে তার খুব পছন্দ হয়। এদিকে হরিদয়াল ঘোষাল নামে এক লম্পট তার কাকা মনিশংকর মুখার্জির কাছে সুলোচনা নিম্ন বর্ণের এ সম্পর্কিত একটি চিঠি পাঠায়। মনিশংকর চন্দ্রনাথকে ডেকে এনে চিঠি দেখায়। সব জানতে পেরে চন্দ্রনাথ তার গর্ভবতী স্ত্রীকে বাড়ি থেকে বের করে দেয়। সরযূ মনি খুড়োর বাড়িতে আশ্রয় নেয়। সেখানে তার একটি সন্তান হয়। মনিশংকর কাকা তার ভুল বুঝতে পেরে চন্দ্রনাথকে সরযূকে ফিরিয়ে আনতে পাঠায়। কাশী গিয়ে সে জানতে পারে সরযূ মনি খুড়োর বাড়িতে আছে। সেখানে গিয়ে চন্দ্রনাথের তার স্ত্রী আর ছেলের সাথে দেখা হয়। অন্যদিকে মনি খুড়ো তাদের সম্ভাব্য বিরহে সব ভুলতে বসে এবং রোগাক্রান্ত হয়ে মারা যান।
"চন্দ্রনাথ" চলচ্চিত্রের সঙ্গীত পরিচালনা করেছেন রবীন চট্টোপাধ্যায়। গীত রচনা করেছেন প্রনব রায় ও গৌরীপ্রসন্ন মজুমদার। গানে কণ্ঠ দিয়েছেন হেমন্ত মুখোপাধ্যায়, সন্ধ্যা মুখোপাধ্যায়, ধনঞ্জয় ভট্টাচার্য।
পাকিস্তানে সমকামীদের অধিকার

একজনের যৌন অভিমুখিতা এর ক্ষেত্রে স্বাধীনতা যেমন সমকামী ব্যক্তিদের স্বাধীনতা পাকিস্তানের সমাজে নিষিদ্ধ। এমনকি এদেশের সুশীল সমাজেও সমকামীদের সতর্ক হয়ে চলাফেরা করতে হয়। পাকিস্তানে এরকম তরুণ-তরুণীর সংখ্যা বাড়ছে যারা পশ্চিমা দেশ থেকে শিক্ষা নিয়ে এসেছে এবং যাদের যৌনতা সম্বন্ধে ভালো জ্ঞান আছে, তারা সমকামিতাকে সমর্থন করে।
পাকিস্তানের সমকামিতা বিরোধী আইন ১৮৬০ সালের ৬ই অক্টোবর প্রথম আসে ব্রিটিশ শাসনামলে (পাকিস্তান তখন ভারতের অংশ ছিল)। লর্ড ম্যাকাউলে কর্তৃক লিখিত এই আইনটি 'ভারতীয় দণ্ডবিধি ১৮৬০' নামে পরিচিত ছিল, এই আইনে সমলিঙ্গের মানুষের মধ্যে যৌনতা নিষিদ্ধ করা হয় অপ্রাকৃতিক কর্মকাণ্ড 'এ্যাংলো-স্যাক্সোন আইন' এর অধীনে যেটি যৌন-জ্ঞান হিসেবে পরিচিত ছিল। ১৯৪৭ সালে পাকিস্তান রাষ্ট্রটির গোড়াপত্তন ঘটলে সরকার একই আইন চালিয়ে যায় 'পাকিস্তান দণ্ডবিধি' নাম দিয়ে। পাকিস্তান দণ্ডবিধিতে সমকামিতাকে অপ্রাকৃতিক কাজ বলে আখ্যায়িত করে বলা হয়েছে, 'যদি কেউ ইচ্ছাকৃত ভাবে কোনো নারী বা পুরুষের সাথে বা কোনো প্রাণীর সাথে প্রকৃতিবিরোধী সঙ্গমে লিপ্ত হয় তাহলে তাকে কারাদণ্ড দেওয়া হবে [...] কারাদণ্ডটির মেয়াদ হবে কমপক্ষে দু'বছর এবং সর্বোচ্চ দশ বছর এবং জরিমানাও করা হবে'।
সমকামী জীবনযাত্রাকে সমর্থন না করার পেছনের মন-মানসিকতার পেছনে রয়েছে পাকিস্তানের ধর্ম এবং পুরুষতান্ত্রিক সমাজের বৈশিষ্ট্য। সমাজে সমলিঙ্গের মানুষের মধ্যে যৌন সম্পর্ক, হাত ধরে হাঁটা, দুজন দুজনের কোমর ধরে হাঁটা, কপালে চুমো দেওয়া, একসাথে বিছানায় শুয়ে থাকাঃ সামাজিক অসঙ্গতি, মেনে না নেওয়া এবং সমকামিতার ক্ষেত্রে বৈষম্য সমকামীদের জন্য স্থির এবং স্বাভাবিক সম্পর্ক রাখার ক্ষেত্রে বাঁধা। আজকাল অবশ্য চোখে পড়ছে যে সমকামীরা সামাজিকীকরণ, অনুষ্ঠান আয়োজন করা, আড্ডার জন্য বিরাট আয়োজন এবং একসাথে যুগল হিসেবে বসবাস করা শুরু করেছে তবে একটু গোপনে গোপনে। উদারনীতিবাদ, বৈশ্বিকতা এবং সামাজিক সহনশীলতার কিছুটার উন্নতির ফলে পাকিস্তানে আজকাল ব্যক্তিগত সমকামী অনুষ্ঠানের আয়োজন বেড়েছে। পাকিস্তানের কোনো নাগরিক অধিকার নেই যেটি সমকামীদেরকে কোনো হয়রানি কিংবা হেনস্তার হাত থেকে রক্ষা করবে। ২০০৯ সালে পাকিস্তানের সুপ্রীম কোর্ট হিজড়াদের পক্ষে নাগরিক অধিকার পাশ করে।
পাকিস্তানের আইন হচ্ছে ব্রিটিশ ঔপনিবেশিক আইন এবং তাদের নিজস্ব আইন দ্বারা মিশ্রিত, দু'ধরনের আইনই সমলিঙ্গের যৌনমিলনকে সাজাযোগ্য অপরাধ হিসেবে গণ্য করে। 'পাকিস্তান দণ্ডবিধি ১৮৬০' যেটি ব্রিটিশ শাসনামলে প্রণীত হয় যেটাতে পায়ুকাম দন্ডনীয় অপরাধ হিসেবে স্বীকৃত এবং অন্যান্যা সামজিক সমস্যাবলীর কারণে পাকিস্তানে সমকামীদের অনেক ঝামেলায় পড়তে হয়।
পৌনঃপুনিকতা

কোনো দশমিক সংখ্যার যদি কয়েকটি সংখ্যার পুনরাবৃত্তি ঘটে তাহলে তাকে পৌনঃপুনিকতা বলে।।
যেমন কোন সংখ্যা কে যদি ৯ দিয়ে ভাগ করা হল। যেমন ১১÷৯= ১.২২২২২২২২২২২২২২২২২২২২২২২২২২২২২২২... 
দেখা যাচ্ছে এখানে দশমিকের পরে ২ এর পুনরাবৃত্তি ঘটছে। অসীম পর্যন্ত এই পুনরাবৃত্তি চলবে। কিন্তু এই সংখ্যাকে ভগ্নাংশতে প্রকাশ করা যায় তাই এই মুলদ সংখ্যা।
উপরিউক্ত সংখ্যা ১.২২২২২২২২২২২২২২২২২২২২২২২২২২২২২২২... কে যদি ভগ্নাংশ তে প্রকাশ করতে হয় তাহলে পৌনঃপুনিক সংখ্যা একবার লিখে তার উপর ফোঁটা চিহ্ন দিতে হবে এবং দশমিক উঠিয়ে সেটির সাথে অপৌনঃপুনিক সংখ্যা বিয়োগ করতে হবে এবং সেটাকে ৯ দিয়ে ভাগ করতে হবে অর্থাৎ (১২-১)÷৯= ১১÷৯ ।
সোনামসজিদ স্থল বন্দর

সোনামসজিদ স্থল বন্দর হল বাংলাদেশের উল্লেখযোগ্য একটি স্থল বন্দর, যা রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলা পরিষদ থেকে প্রায় ১৯ কিমি উত্তরে শাহাবাজপুর ইউনিয়নে অবস্থিত। 
এ স্থল বন্দর দিয়ে সারা বছরই ফল, কয়লা, পাথর, মসলা ও কৃষি পণ্য প্রভৃতি আমদানী হয়। এতে করে বন্দর অঞ্চলে গড়ে উঠেছে স্থানীয় বাজার। এ বাজারে ব্যবসা বাণিজ্যের অবস্থানও সবসময় রমরমা থাকে। এই স্থল বন্দরকে কেন্দ্র করে অনেক লোকজনের সমাবেশ ঘটায় ব্যবসা বাণিজ্যের সকল সেক্টরে ইতিবাচক প্রভাব পরিলক্ষিত হয়। ব্যবসা বাণিজ্য পরিচালনায় কেন্দ্র হিসেবে স্থানীয়ভাবে কিছু হাটবাজারও রয়েছে। বর্তমানে এই স্থল বন্দরটি বাংলাদেশের দ্বিতীয় বৃহত্তম স্থল বন্দর।
আখাউড়া স্থল বন্দর

ভারতের ত্রিপুরা, আসাম, মেঘালয়সহ ৭টি রাজ্যে প্রবেশের অন্যতম দ্বার ব্রাহ্মণবাড়িয়ার আখাউড়া স্থলবন্দর। ১৯৯৪ সালে চালু হয় এই স্থল বন্দরটি। এই স্থলবন্দর দিয়ে প্রতিদিন মাছ, পাথর, সিমেন্ট, ইট, বালি, শুটকী, প্লাস্টিক সামগ্রী, তুলাসহ প্রায় ৪২টি বাংলাদেশি পণ্য ভারতে রফতানি হতো। এসব পণ্য রফতানি করে প্রতিদিন বিপুল পরিমাণ বৈদেশিক মুদ্রা আয় করে বাংলাদেশ।ভারত ও বাংলাদেশের মধ্যে ট্রানজিট চুক্তি সাক্ষরিত হওয়ায় এই স্থল বন্দরের গুরুত্ব ও পণ্য পরিবহনের পরিমাণ প্রচুর বেড়েগেছে। । ১৯শে এপ্রিল ২০১১ থেকে আখাউড়া স্থলবন্দর দিয়ে ভারতে পন্য পরিবহন আনুষ্ঠানিক ভাবে শুরু হয় । পন্য পরিবহন হলেও এর মাশুল নেওয়া হচ্ছে না বলে অভিযোগ পাওয়া গেছে।
প্রতিভা ভদ্র (রায়)

প্রতিভা ভদ্র (১৬ জুলাই ১৯১৪- ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
প্রতিভা ভদ্র ১৯১৪ সালে কুমিল্লায় জন্মগ্রহণ করেন। কিন্তু পিতৃভূমি ছিল ঢাকায়। তার পিতার নাম অশ্বিনীকুমার ভদ্র ও মাতার নাম মৃণালিনী ভদ্র। ১৯৪০ সালে হরিকুমার রায়চৌধুরী সাথে বিবাহ হয়।
প্রতিভা ভদ্র ১৯২৮-২৯ সালে অনুশীলন সমিতি নামে বিপ্লবী দলের কর্মীদের সাথে বন্ধুত্ব হয়। ১৯২৯ সালের শেষে দলে যোগ দেন। ১৯৩০ সালে আইন অমান্য আন্দোলনে যোগ দেন। ১৯৩২ সালে গুপ্ত আন্দোলনে যুক্ত ছিলেন। সেই সালে তিনি হিজল জেলে বন্দি হন। ১৯৩৯ সালে সুভাষচন্দ্র বসুর সাথে কাজ করেছেন। ১৯৪৬ সালে তিনি বিপ্লবী সমাজতন্ত্রী দলের প্রাদেশিক দলের সভ্য ছলেন। ১৯৪৬ সালে ত্রিপুরার দাঙ্গাপীড়িতদের মধ্যে তিনি রিলিফের কাজ করতেন। তিনি "অঙ্গনা" নামে মাসিক পত্রিকার সম্পাদিকা ছিলেন ১৯৫২ সাল থেকে প্রায় দশ বছর।
টেকনাফ স্থল বন্দর

টেকনাফ স্থল বন্দরটি কক্সবাজার জেলার টেকনাফ উপজেলায় অবস্থিত। এই বন্দরের বিপরীতে মায়ানমারের মংডু স্থল বন্দর অবস্থিত, তবে সিত্তে ও রেঙ্গুনের সাথে এখান থেকে মালামাল যায়। এদিকে মিয়ানমার সাথে সুসম্পর্ক ও সীমান্তে চোরাচালান বন্ধে ১৯৯৫ সালের ৫ সেপ্টেম্বর সীমান্ত বাণিজ্য চালু করা হয়। ১৯৯৫ সনে ৫ সেপ্টেম্বর টেকনাফ-মংডু সীমান্ত বাণিজ্য চালু হওয়ার পর থেকে ২০১৬ সালের ৩১ আগস্ট পর্যন্ত ২১ বছরে টেকনাফ স্থল বন্দর কাষ্টম্স মোট রাজস্ব আয় করেছে ১০০১ কোটি ৩৬ লক্ষ ৭৮ হাজার ৭৮৪ টাকা এবং উক্ত ২১ বছরে টেকনাফ স্থল বন্দর থেকে ১৯১ কোটি ৯৬ লাখ ৯৭ হাজার ২২০ টাকা মূল্যের বাংলাদেশী পণ্য মিয়ানমারে রপ্তানী হয়েছে। প্রতিবছর এই আয় বৃদ্ধি পাচ্ছে।
টেকনাফ স্থল বন্দর দিয়ে আমদানিকৃত পণ্য হিমায়িত মাছ রুই, কাতাল, শুটকী মাছ, বিভিন্ন প্রকার কাঠ, বরই আচার, শুকনা বরই, টক তেতুল, প্লাস্টিক।
রপ্তানিকৃত পণ্য সিমেন্ট, গেঞ্জি, গেঞ্জির কাপড়, দেশীয় কাপড়, প্লাস্টিক পাইপ, মানুষের চুল, এ্যালুমিনিয়াম প্রোডাক্টস, হাঙ্গর মাছ ও চামড়া, অক্স পেনিস, পাইস্যা মাছ, প্লাষ্টিক স্পিল্ডার।
ইয়াবা চোরাচালানের বিরূপ প্রভাব, বন্দরে শ্রমিকসহ বহুমূখী সমস্যার কারণে টেকনাফ স্থল বন্দর কাস্টমস রাজস্ব আয়ের লক্ষ্যমাত্রার মূখ দেখছেনা। নাম প্রকাশ না করার শর্তে সীমান্ত বাণিজ্যের কয়েকজন প্রবীণ ব্যবসায়ী জানান, গত ৫ বছরে মিয়ানমার থেকে বানের স্রোতের মত ইয়াবা প্রবেশ করছে। এ ব্যবসা অত্যন্ত লাভজনক হওয়ায় ব্যবসায়ীরা সেদিকে ঝুঁকছে। এছাড়া চোরাই পথে পণ্য আসা যাওয়া এবং ইয়াবা ব্যবসা বিস্তারের কারণে মুদ্রার মান কমে যাওয়া ও বাণিজ্য হ্রাস পাওয়া এর অন্যতম কারণ বলে অভিজ্ঞ ব্যবসায়ীদের ধারণা। বাণিজ্য ঘাটতি কমিয়ে আনতে ও পণ্য রপ্তানী বৃদ্ধিতে দেশীয় ব্যবসায়ীসহ সংশ্লিষ্টরা খুব দ্রুত উদ্যোগ না নিলে টেকনাফ স্থল বন্দর এক সময়ে অচল হয়ে পড়বে বলে মনে করেন সচেতনমহল।
বিশ্ব মানসিক স্বাস্থ্য দিবস

বিশ্ব মানসিক স্বাস্থ্য দিবস (১০ অক্টোবর) হল পৃথিবীর সকলের মানসিক স্বাস্থ্য শিক্ষা, সচেতনতার দিন। এটি ১৯৯২ সালে প্রথমবার পালন করা হয়েছিল। কিছু দেশে একে মানসিক রোগ সচেতনতা সপ্তাহের অংশ হিসাবে পালন করা হয় । বিকৃত মানসিক স্বাস্থ্য দেখা দিলে দেরি না করে স্থানীয় স্বাস্থ্য কেন্দ্র বা মনোরোগ বিশেষজ্ঞের সাথে যোগাযোগ করা দরকার। মানুষের সুস্থ জীবন যাপন এবং কর্মক্ষেত্রে ঠিকমতো কর্ম সম্পাদন উপযুক্ত মানসিক স্বাস্থ্যের মাধ্যমে সম্ভব। তাই প্রতিটি মানুষের মানসিক স্বাস্থ্য ঠিকমতো বজায় রাখা অত্যন্ত জরুরী। বিশ্ব মানসিক স্বাস্থ্য দিবসে মানব সমাজে যাতে মানসিক স্বাস্থ্যের অবনতি না হয় সেজন্য প্রয়োজনীয় পদক্ষেপ নেওয়ার এবং সচেতন করার একটি গুরুত্বপূর্ণ দিবস।
সাধারণত প্রতিবছর মানসিক স্বাস্থ্য দিবসে নির্দিষ্ট প্রতিপাদ্য বিষয় নিয়ে আলোচনা, প্রচার এবং প্রয়োজনীয় ব্যবস্থা গ্রহণ করা হয়। বছর অনুসারে মানসিক স্বাস্থ্য বিষয়ে প্রতিপাদ্য নিচে বর্ণনা করা হলো।
অগ্নিবেশ

অগ্নিবেশ (, ) হলেন একজন ঐতিহাসিক ঋষি ও আয়ুর্বেদর প্রারম্ভিক লেখক দের একজন।
তিনি ছিলেন পুনর্বসু আত্রেয়র ছাত্র। মহাভারত-এর দুই প্রধান প্রতিদ্বন্দ্বী দ্রোণ ও দ্রুপদ এঁরই অধীনে শিক্ষাগ্রহণ করেছিলেন।
ভরদ্বাজের থেকে অগ্নিবেশ লাভ করা শিক্ষার সার হিসাবে তাঁর রচনা করা আয়ুর্বেদর বিষয় সংবলিত "অগ্নিবেশ তন্ত্র" (বা অগ্নিবেশ সংহিতা) বর্তমান কালের গ্রাসে লীন হয়ে গেছে।
এর কথা চরক সংহিতায় উল্লেখ আছে: "অগ্নিবেশের দ্বারা রচিত অগ্নিবেশতন্ত্র চড়ক সম্পাদনা ও পরিবর্তন সাধন করেন" ("অগ্নিবেশকৃতে তন্ত্রে চরকপ্রতিসংস্কৃতে")
নেপাল–বাংলাদেশ সম্পর্ক

নেপাল–বাংলাদেশ সম্পর্ক হচ্ছে নেপাল ও বাংলাদেশের মধ্যকার দ্বিপার্শিক সম্পর্ক।
১৯৭১ সালে বাংলাদেশের মুক্তিযুদ্ধের পক্ষে বাংলাদেশ সরকার প্রেরিত কূটনৈতিক প্রতিনিধিদের মধ্যে নেপালে প্রেরিত হন আবদুল মালেক উকিল, সুবোধচন্দ্র মিত্র ও আবদুল মোমিন তালুকদার। যদিও নেপাল ১৯৭১ সালে বাংলাদেশের স্বাধীনতা যুদ্ধে একটি নিরপেক্ষ অবস্থান গ্রহণ করেছিলো, তবুও যুদ্ধশেষে ১৬ই জানুয়ারি ১৯৭২ তারিখে বাংলাদেশকে স্বাধীন দেশ হিসেবে স্বীকৃতি দিয়েছিলো। এর ফলশ্রুতিতে পাকিস্তান সরকার নেপালের সাথে সম্পর্ক ছিন্ন করে দেয়। নেপাল সরকার বঙ্গোপসাগরের বন্দর ব্যবহার করার জন্য অনেক আগে থেকেই দাবি জানিয়ে আসছিলো। কিন্তু বাংলাদেশ যখন পাকিস্তানের অংশ ছিলো, তখন তারা খুব বেশি সুবিধা আদায় করতে পারে নি। কিন্তু বাংলাদেশ স্বাধীন হওয়ার ফলে তাদের জন্য ভালো একটি সুযোগ সৃষ্টি হয়। ১৯৭৫ সালে সামরিক অভ্যুত্থানের মাধ্যমে বাংলাদেশে নতুন সরকার ব্যবস্থা কায়েম হলে দ্বিপাক্ষিক সম্পর্কের আরো উন্নতি সাধিত হয়। উভয় দেশ তাদের শক্তিশালী প্রতিবেশীর প্রভাব মোকাবেলার পথ খুঁজছিলো। ১৯৭৬ সালের এপ্রিল মাসে বাংলাদেশ ও নেপাল পরস্পরের মধ্যে বাণিজ্য, ট্রানিজিট এবং বেসামরিক বিমান চলাচলের উন্নয়নের জন্য একটি দিপাক্ষিক চুক্তি করে। ট্রানজিট চুক্তির মাধ্যমে রুটের সমস্ত যানবহন বিভিন্ন দায়িত্ব ও মূল্য প্রদান করা থেকে অব্যাহতি পায়। নেপালি যানবহন প্রবেশ ও বাহির হওয়ার জন্য ৬টি স্থান নির্দিষ্ট করে দেওয়া হয়। কিন্তু বাংলাদেশ সীমান্তে এসে নেপালি পণ্য ট্রাক থেকে নামানো হয়, কারণ সরাসরি নেপালি ট্রাক বন্দর পর্যন্ত যাওয়ার কথা চুক্তিতে ছিলো না। ১৯৮৬ সালে ভারতের সাথে গঙ্গা নদীর পানি বণ্টন চুক্তিতে বাংলাদেশের সাথে শরীক হওয়ার জন্য নেপালের প্রতি দাবি জানায়।
দুই দেশের মধ্যে দ্বিপাক্ষিক সম্পর্কের অগ্রগতি সত্ত্বেও তাদের পারস্পরিক বিদ্যমান বাণিজ্যের পরিমাণ বছরে ৬০ মিলিয়ন মার্কিন ডলারের চেয়েও কম। ২০০৮-০৯ অর্থ-বছরে বাংলাদেশ নেপালে প্রায় ৬.৭ মিলিয়ন ডলার রপ্তানী করে। রপ্তানী পণ্যের মধ্যে ছিলো ওষুধ, গার্মেন্টস, প্লাস্টিক, হস্তশিল্প ও অন্যান্য পণ্য। পক্ষান্তরে বাংলাদেশে নেপালে প্রায় ৫৩ মিলিয়ন ডলার মূল্যের পণ্য রপ্তানি করে, যা মূলত কৃষি উৎপাদিত, যেমন ডাল, চাল, গম ইত্যাদি।
১৯৯৮ সালে বাংলাদেশ ও ভারতের মধ্যে "ফুলবাড়ি চুক্তি" হওয়ায় ভারতের একটি ট্রানজিট রুটের মাধ্যমে বাংলাদেশে নেপালি পণ্য প্রবেশাধিকার পায়। ২০১০ সালে ভারতের প্রধানমন্ত্রী ড. মনমোহন সিং এবং বাংলাদেশের প্রধানমন্ত্রী শেখ হাসিনা একটি যৌথ ইশতেহার জারি করে নেপাল ও ভুটানকে বাংলাদেশের বন্দর ব্যবহারের সুবিধা দেওয়া হয়। উভয় দেশের বাণিজ্য সচিবকে একটি বিস্তারিত ট্রানজিট চুক্তি অনুমোদনের জন্য পরস্পরের সাথে আলোচনা করার এবং চুক্তি বাস্তবায়নের সময় বেধে দেওয়া হয়।
বাংলাদেশ–সৌদি আরব সম্পর্ক

বাংলাদেশ–সৌদি আরব সম্পর্ক আনুষ্ঠানিকভাবে শুরু হয় ১৯৭৬ খ্রিষ্টাব্দে যখন সৌদি আরব ১৯৭১-এ স্বাধীনতা অর্জনকারী বাংলাদেশকে একটি স্বাধীন ও সার্বভৌম দেশ হিসাবে স্বীকৃতি প্রদান করে। বর্তমানে এই দুই দেশের সম্পর্ক ভাতৃপ্রতীম, সুদৃঢ় এবং ক্রমবিকাশমান।
গণপ্রজাতন্ত্রী বাংলাদেশ এবং রাজতন্ত্রী সৌদি আরবের মধ্যে বর্তমানে একটি সুসম্পর্ক বিদ্যামান। মুসলিম সংখ্যাগরিষ্ঠ রাষ্ট্র হওয়ায় উভয় দেশের মধ্যে একটি আত্মিক বন্ধন স্বাভাবিক ভাবেই তৈরী হয়ে যায়, কারণ সৌদি আরবেই ইসলাম ধর্মের সমস্ত গুরুত্বপূর্ণ স্থাপনা অবস্থিত এবং সেখানেই ইসলাম ধর্ম বিকশিত হয়। উভয় দেশ অর্গানাইজেশন অব ইসলামিক কোঅপারেশন (OIC) এর সদস্য। সৌদি আরবে প্রচুর প্রবাসী বাংলাদেশী কাজ করেন।
১৯৪৭ সালে পূর্ব বাংলা সদ্য প্রতিষ্ঠিত পাকিস্তান নামক মুসলিম রাষ্ট্রের অংশ হয়ে স্বাধীনতা লাভ করে। এই নব্য প্রতিষ্ঠিত রাষ্ট্রের সাথে সৌদি আরবের শখ্যতা গড়ে উঠে। কিন্তু কয়েক বছরের মধ্যেই বাঙালী জাতীয়তাবাদের ওপর ভিত্তি করে বাংলার মানুষ আন্দোলন শুরু করে এবং কালক্রমে তা যুদ্ধে মোড় নেয়। ১৯৭১ সালের সেই যুদ্ধে সৌদি আরব পাকিস্তানকে সমর্থন করে। তার বাঙালী জাতীয়তাবাদীদের মুসলিম রাষ্ট্রবিরোধী এবং ইসলাম বিরোধী আখ্যা দেয়। একই সাথে বাংলাদেশের সাথে ভারত এবং সোভিয়েত ইউনিয়নের সুসম্পর্ক গড়ে উঠে, যারা বাংলাদেশের স্বাধীনতা যুদ্ধে সর্বাত্মক সহযোগিতা করে। বাংলাদেশ স্বাধীনতা যুদ্ধ শেষ হওয়ার পর পৃথিবীর বিভিন্ন দেশ একে স্বাধীন দেশ হিসেবে স্বীকৃতি প্রদান করা শুরু করে। কিন্তু সৌদি আরব তখনো স্বীকৃতি প্রদান করেনি।
শেখ মুজিবুর রহমানকে হত্যা করার পর ১৯৭৫-৭৬ সালে সৌদি আরব এবং বাংলাদেশের মধ্যে আনুষ্ঠানিকভাবে কূটনৈতিক সম্পর্ক প্রতিষ্ঠিত হয়। জিয়াউর রহমান এবং হুসেইন মুহাম্মদ এরশাদ সৌদি আরবের সাথে রাজনৈতিক এবং বাণিজ্যিক সম্পর্ক উন্নয়নের জন্য নানা পদক্ষেপ গ্রহণ করে। তখন থেকে বেশ কিছু দক্ষ এবং অদক্ষ বাংলাদেশী শ্রমিক সৌদি আরবে কাজ করতে পাঠানো হয়। বর্তমানে মোট শ্রমিকের সংখ্যা ২.৫ মিলিয়ন। সৌদি আরবে হজ্জ্ব করতে এবং পড়াশোনার জন্য বিপুল সংখ্যক বাংলাদেশী গমন করে। বর্তমানে প্রতিবছর প্রায় ১ লক্ষ মানুষ সেখানে যায় শুধু হজ্জ্ব করতে। বাংলাদেশে অর্থনৈতিক ভাবে সহায়তা করে এমন দেশের মধ্যে সৌদি আরব অন্যতম প্রধান দেশ।
২০১৬ সালে সামজিক যোগাযোগ মাধ্যমে একজন বাংলাদেশীর ছবি প্রকাশিত হয়। যিনি সৌদি আরবে রাস্তা পরিষ্কারের কাজে নিয়োজিত ছিলেন। ছবিতে দেখা যায় তিনি একটি স্বর্ণের দোকানে প্রদর্শিত গয়নার দিকে তাকিয়ে আছে। সামজিক যোগাযোগ মাধ্যমের উক্ত ছবিতে আরবরা অনেক উপহাস মূলক মন্তব্য করা শুরু করে। অথচ ঐ ছবি বা মন্তব্য সম্পর্কে সেই বাংলাদেশী সচেতন ছিলেন না। এমন ঘটনার প্রেক্ষিতে একজন সৌদি নাগরিক লজ্জিত হন এবং সেই বাংলাদেশী ব্যক্তিকে খুঁজে সেই সোনার গয়না এবং অনেক টাকা উপহার দিয়ে আসে। 
বর্তমানে সৌদি আরবে সবচেয়ে বেশি প্রবাসী বাংলাদেশী বসবাস করে থাকেন। এর সংখ্যা আনুমানিক ২৫ লক্ষ। তবে বিভিন্ন জনের দাবীতে এর পরিমাণ ২০ লক্ষ থেকে শুরু করে ৩০ লক্ষ বলে উল্লেখ করা হয়। প্রবাসী বাংলাদেশীরা সৌদি আরবে ব্যবসা-বাণিজ্য ও বিভিন্ন ধরনের চাকরিতে নিয়োজিত রয়েছেন।
যৌন-মনস্তাত্ত্বিক বিকাশ

যৌন-মনস্তাত্ত্বিক বিকাশ বা মনোযৌন বিকাশ (Psychosexual development) হল বিশ্ববিখ্যাত মনোবিজ্ঞানী সিগমুন্ড ফ্রয়েড প্রদত্ত মানুষের মানসিক বিকাশ বিষয়ে এক বৈপ্লবিক তত্ত্ব। তিনি মানসিক বিকাশকে কাম তথা যৌনতার সঙ্গে সম্পৃক্ত করেন। ফ্রয়েডের মতে, মানুষের ব্যক্তিত্বের বিকাশ সর্বমোট পাঁচটি যৌন স্তরের মধ্যে দিয়ে সম্পূর্ণ হয়। এর যে কোনও একটিতে সমস্যা বিশেষ করে অতৃপ্তি ঘটে গেলে মানুষের ব্যক্তিত্ব অস্বাভাবিক হয়ে পড়ে। শিশুকাল থেকে যে পাঁচটি মানসিক যৌন স্তরের মধ্য দিয়ে মানুষকে যেতে হয় সেগুলো হলো:
<br>
ফ্রয়েড বিশ্বাস করতেন যে, মানুষের যৌন বাসনাগুলি যদি ভালভাবে পূর্ণ না হয়, তবে মানুষের ব্যক্তিত্বের বিকাশ বাধাগ্রস্ত হতে পারে। সেজন্য তিনি মানুষের ব্যক্তিত্বের বিকাশের স্তরগুলিকে "মনোযৌন বিকাশ" নামকরণ করেছিলেন। ফ্রয়েড মনোযৌন বিকাশ তত্ত্ব দ্বারা প্রমাণ করেন যে, প্রাপ্তবয়স্ক ব্যক্তির মতো শিশুদেরও যৌন অনুভূতি থাকে। শৈশবকালে নিজ দেহের যৌন-সংবেদী অঞ্চলগুলির সুখদায়ক অনুভূতি শিশুকে যৌন-তৃপ্তি দেয়। শৈশব যৌনতাকে ফ্রয়েড আত্ম-রতি (Auto-Erotism) বলে অভিহিত করেছিলেন।
ইডিপাস কমপ্লেক্স হচ্ছে মনোবিজ্ঞানী সিগমুন্ড ফ্রয়েডের সৃষ্ট একটি মতবাদ। এই মতবাদ অনুসারে বলা যায়, পিতার প্রতি মেয়ে শিশুর ভালোবাসা এবং মায়ের প্রতি ছেলে শিশুর ভালোবাসা বিদ্যমান। ইডিপাস কমপ্লেক্স-এর আভিধানিক অর্থ হচ্ছে মাতার প্রতি শিশু পুত্রের দৈহিক আসক্তি,পিতার প্রতি শিশু পুত্রের ঈর্ষাবোধ এই আসক্তির অন্যতম বৈশিষ্ট্য।
ইলেকট্রা কমপ্লেক্স হল কন্যা সন্তানের পিতার প্রতি থাকা এক ধরনের অবচেতন যৌনকামনা। ইলেকট্রা কমপ্লেক্স সংঘটিত হয় মানুষের ব্যক্তিত্ব বিকাশের তৃতীয় স্তরে শিশ্ন অবস্থায় (৩ - ৬ বছর বয়সে) নিজ দেহের যৌন-সংবেদী অঞ্চলগুলির সুখদায়ক অনুভূতির সময়। বিশ্ববিখ্যাত মনোবিজ্ঞানী সিগমাণ্ড ফ্রয়েডের মতবাদ অনুসারে, শৈশব কালেতেই কন্যা সন্তানদের পিতার প্রতি এক ধরনের অনুরাগ অথবা আকর্ষণ গড়ে ওঠে ও এই অনুরাগ গড়ে সন্তানের অকালজাত যৌন চেতনার প্রভাবে। এর সমান্তরালভাবে কন্যাসন্তানদের মনে মায়ের প্রতি এক ধরনের বিরাগ বা বিকর্ষণ ঠাই নেয়। 
ইলেকট্রা কমপ্লেক্সের ধারণাটি গ্রীস দেশের এক পৌরাণিক লোক-কাহিনীর সাথে জড়িত হয়ে আছে। এই কাহিনী অনুসারে, ইলেকট্রা নামে একজন নারী যে তাঁর এক ভাইয়ের সঙ্গে মিলে নিজের মাকে হত্যা করে পিতার সাথে বিয়ে করেছিল। এই কাহিনীকে মনে করে সিগমুন্ড ফ্রয়েড কন্যা সন্তানের এই অসুস্থ যৌন মানসিকতাটির নাম রেখেছিলেন "নারীবাদী ইডিপাস মনোভাব" বা "ঋণাত্মক ইডিপাস কমপ্লেক্স"। "ইলেকট্রা কমপ্লেক্স" শব্দটি কার্ল ইয়ুং ১৯১৩ সালে সর্বপ্রথম প্রচলন করেন।